Velika svetska izložba „Dubai Ekspo 2020“ koja će biti održana od 1. oktobra 2021. godine do kraja marta naredne, odlična je prilika za srpsku biznis zajednicu da sklopi nove poslove sa partnerima Bliskog istoka, Jugoistočne Azije i Afrike, ali i iz drugih zemalja koje su potvrdile učešće na ovoj prestižnoj svetskoj izložbi.\nNaše kompanije moći će da, pod posebnim povlasticama, borave u Dubaiju. Obezbeđen je besplatan čarter let: Beograd-Dubai-Beograd, lokalni transferi, omogućen je hotelski smeštaj po povlašćenim cenama u odabranim hotelima, kao i korišćenje biznis centra u slobodnoj zoni Dubai South, koji je PKS upostavila uz podršku Vlade Srbije i Paviljona Republike Srbije. Poslovni centar kojim koordinira PKS privrednicima će biti na raspolaganju za promociju proizvoda ili usluga, poslovne razgovore i sastanke, kao i za otpočinjanje posla u emiratu Dubai.\nPKS je tokom jula organizovala devet onlajn sastanaka na kojima su učestvovali predstavnici više od 150 kompanija iz različitih sektora privrede i detaljno su upoznati sa planom, organizacijom i nastupom na „Dubai Ekspo 2020“.\nPrivreda Srbije tokom trajanja izložbe biće predstavljena po tematskim nedeljama, a prijave za sektorske delegacije biće otvarane dva meseca pre početka tematske nedelje. Tim PKS će kreirati poslovnu agendu boravka u Dubaiju za svaku grupu privrednika.\nPovezane teme: dubaiexpo2020 Kancelarija PKS Srbija Dubai


Lazović: Nisam prilazio zelenoj zastavi, mi smo jedan narod - Izazov\nLazović: Nisam prilazio zelenoj zastavi, mi smo jedan narod\nRadio-televizija Srbije 14. januara 2020. 18:25\n"U mom srcu mi smo jedan narod. Meni je majka Crnogorka, otac mi je Srbin. Volim obe države isto. Ja sam Srbin koji igra za Crnu Goru. Volim Crnu Goru i Srbiju. Nikada nikoga nisam provocirao i nikada neću. To što je sada takva situacija, što neki ljudi odozgo nameću takvu situaciju, manipulišu nama sportistima", rekao je Lazović za portal Balkan Hendbol.\nKako je naveo, da nije bilo zelenih dresova, verovatno bi se drugačije gledalo na tu utakmicu.\n"To je opet politika, neću da ulazim u to, jer me ne zanima. Momke nisam hteo da ostavim na cedilu i da kažem da neću da igram. Oni su za mene braća, prihvatili su me kao svog. Doživljavam ih kao svoje. Izašli smo na teren, pobedili, proslavili. Nikoga nisam provocirao, niti mahao zastavom", rekao Lazović.\nOn ističe da je svestan šta bi mahanje zelenom zastavom moglo da proizvede i da joj zato nije ni prišao.\n"Moj otac je bio veliki Srbin, znam ko je on, znam ko sam ja i cela moja porodica. Baš iz tog razloga nisam želeo da dođe do bilo kog kontakta i provokacije. Osuđujem laži koje su iznete povodom te situacije, a koje su naštetile mom prezimenu i porodici", poručio je Lazović, koji je rođen u Beogradu i bio je omladinski reprezentativac Srbije.\nIZ UGLA PSIHOLOGA: Sportisti u vreme korone – Kako „preživeti“ bez…\nSportisti u vreme korone – Kako „preživeti“ bez takmičenja?\nPrekinuta sezona rukometne SEHA lige biće završena u Zadru\nGlumac Aleksandar Srećković Kubura predsednik šahovskog kluba Zvezda\nSrpskim sportistima besplatno testiranje na kovid 19\nSportisti u vreme korone – Kako „preživeti“ bez…\nIZ UGLA PSIHOLOGA: Sportisti u vreme korone – Kako…


Saradnja srpske i francuske policije – Studio B\nSaradnja srpske i francuske policije\nSaradnja srpske i francuske policije Studio B\nObjavljeno: 09.12.2020. 13:11 Izmenjeno: 09.12.2020. 13:11\nMinistar unutrašnjih poslova Srbije Aleksandar Vulin razgovarao je sa ambasadorom Francuske u Beogradu Žanom Lujem Falkonijem o nastavku saradnje dveju zemalja u borbi protiv terorizma, organizovanog kriminala, krijumčarenja narkotika i ilegalnih migracija, saopštio je MUP.\nVulin je još jednom osudio terorističke napade koji su se nedavno dogodili u Francuskoj.\n„Spremni smo da sarađujemo sa Ministarstvom unutrašnjih poslova Francuske, jer samo udruženim snagama i odlučnim delovanjem možemo da se suprotstavimo terorizmu i doprinesemo postizanju globalnog mira i bezbednosti“, rekao je Vulin.\nOn se zahvalio Francuskoj na donaciji opreme, koja će srpskoj policiji omogućiti efikasniju borbu protiv trgovine narkoticima i oružjem, i dodao da će Srbija nastaviti da podržava francusko – nemačku koordinacionu inicijativu o kontroli lakog i malokalibarskog oružja na Zapadnom Balkanu.\nAmbasador Falkoni rekao je da je Srbija strateški partner Francuskoj na Zapadnom Balkanu i naglasio da je za uspešnu borbu protiv organizovanog i svih drugih vidova kriminala neophodna intenzivna regionalna saradnja.


Andžej Duda - Sputnjik Srbija\nDuda na inauguraciji o Krimu i Donbasu: Pomoći ćemo Ukrajini da ih vrate\nPoljska namerava da brani interese Ukrajine u OEBS-u i da pomogne toj zemlji da ponovo uspostavi kontrolu nad Krimom i Donbasom, izjavio je tokom inauguracije poljski predsednik Andžej Duda, koji drugi put stupa na tu dužnost.\nSAD će prebaciti u Poljsku ne jednu, nego dve hiljade vojnika, prenosi poljski portal „Gazeta pravna“.\nPredsednik Poljske ne ide u Rusiju povodom 10. godišnjice pogibije Kačinskog\nPredsednik Poljske Andžej Duda izjavio je da neće putovati u Smolensk na komemorativni skup povodom 10. godišnjice od avionske nesreće, u kojoj je poginuo bivši poljski predsednik Leh Kačinski.\nPoljski predsednik ne ide na forum o Holokaustu zbog Putina\nPoljaci hrabriji od Rusa: Duda se požalio Trampu na Rusiju\nNakon sastanka sa predsednikom SAD Donaldom Trampom, predsednik Poljske Andžej Duda izjavio je da bi njegova zemlja htela da uspostavi „prijateljske“ odnose sa Rusijom, ali da Moskva sve češće pokazuje „neprijatno, imperijalno lice“. Osim toga, on je na sastanku sa Trampom nazvao Poljake „hrabrijim od Rusa“, prenosi ruski portal „Gazeta“.\nPredsednik Poljske Andžej Duda izjavio je za „Poljski radio“ da je „Severni tok 2“ opasan za Ukrajinu i Slovačku.\nRusija deluje agresivno i ceni silu\nNa pres-konferenciji sa predsednikom Poljske Andžejem Dudom predsednik SAD Donald Tramp izjavio je da Rusija deluje agresivno i da poštuje silu.\nPoljski predsednik potpisao zakon koji će razbesneti Izrael\nPoljski predsednik Andžej Duda potpisao je zakon kojim se predviđa krivična odgovornost za propagandu banderovske ideologije i optuživanje poljskog naroda za učešće u Holokaustu, saopštio je portparol predsednika Kšištof Lapinski.\nPoljska želi da dobije iste uslove za kupovinu ruskog gasa kao što to ima Nemačka, izjavio je poljski predsednik Andžej Duda na marginama Svetskog ekonomskog foruma koji se održava u Davosu.


Grupa javnih ličnosti: Proglas građanima Srbije\nPotpisnici Proglasa: Jovan Bajford, Branko Baletić, Rajko Danilović, Filip David, Milan T. Đorđević, Mirko Đorđević, Veljko Đurović, Aleksandar Gavrilović, Ibrahim Hadžić, Saša Ilić, Olivera Ježina, Boban Jovanović, Velimir Kazimir Ćurguz, Petar Luković, Vlado Mareš, Marko Maršićević, Mirjana Miočinović, Fahri Musliu, Borka Pavićević, Milutin Petrović, Nenad Prokić, Obrad Savić, Čarls Simić, Dejan Sinadinović, Alisa Stojanović, Stanko Šepić, Dragoljub Todorović, Marko Vidojković, Milan Vukomanović, Ivan Andrić, Branislav Lečić, Nikola Samardžić, Čedomir Jovanović\nMićunović: Partijska lojalnost pobedila kompetentnost\nPrvi predsednik Skupštine SCG posle potooktobarskih promena Dragoljub Mićunović ocenio je da su vlasti u Srbiji posle tog dana dozvolile da partijska lojalnost pobedi kompetentnost. Na Međunarodnoj konferenciji "Srbija - pet godina posle", Mićunović je to naveo kao jednu od svojih osnovnih zamerki u funkcionisanju države posle demokratskih promena 5. oktobra 2000. godine.\nDemokratske vlasti posle pada režima Slodbodana Miloševića mogle su da učine više ne samo na političkoj sceni, već u čitavom društvu i razvoju državnih institucija, rekao je on. "Do danas nismo uspeli da parlamente učinimo nezavisnim od izvršne vlasti", rekao je Mićunović, naglašavajući da nije postignut dovoljan napredak ni u funkciji parlamenta kao kritičara vlade.\nMićunović je kao negativne pojave posle demokratskih promena naveo i partijske uticaje na sudstvo, slabosti izbornog sistema i nerešeno pitanje ustava. On je naglasio i da pozitivne ocene koje iz međunarodne zajednice stižu povodom saradnje sa Haškim tribunalom i ispunjavanaja obaveza koje nameće Međunarodni monetarni fond, ne smeju biti shvaćene kao "alibi da se ne obrati pažnja na zaostajanje reformi" i pokušaje restauracije vrednosti bivšeg režima.\nRakić-Vodinelić: Pravosuđe loše\nDirektorka Instituta za uporedno pravo Vesna Rakić-Vodinelić je, povodom stanja u pravosuđu posle 5. oktobra, rekla da reforma te oblasti nije izvršena "ni na pukom, normativnom planu". "Pravosuđe je loše, iako je dosta novih zakona usvojeno", ocenila je ona i dodala da su mnogi zakoni iz oblasti pravosuđa bili izraz "političke trgovine" i da u raspravama pre njihovog usvajanja nije učestvovala stručna javnost.\nRakić-Vodinelić je negativnim ocenila i lošu primenu zakona u Srbiji, kao i izostanak lustracije nosilaca svih javnih funkcija. Legalizam, za koji se zalagao i zalaže premijer Vojislav Koštunica, u zemlji se "više doživljava kao ideologija" i omogućava kontinuitet sa vremenom totalitarne vlasti.\nMarković: Nedostatak političke volje\nPredsednik Skupštine Srbije Predrag Marković rekao je da žali zbog toga što prvo obećanje koje su lideri DOS-a dali građanima 5. oktobra 2000. godine, a to je donošenje novog ustava, nije ostvareno zbog nedostatka političke volje. Marković je izjavio da su građani i političari zbunjeni u vezi sa prioritetima Srbije.\nZa sprovođenje krupnih reformskih zahvata, potrebno je da iza toga stoji stoji velika većina biračkog tela i dve trećine glasova u parlamentu, rekoa je on. "Nije dovoljno donositi zakone. Zakoni moraju da budu prihvaćeni od svih i moraju da se sprovode. Najveći je problem što mi trenutno nemamo politički konsenzus među elitama. Mnogo bismo radije da govorimo o razlikama koje postoje među elitama, a u međuvremenu vreme prolazi", ocenio je Marković.\nLjajić: Moglo je mnogo brže\nMinistar za ljudska i manjinska prava Rasim Ljajić ocenio je da je integrisanje Srbije u Evropu nakon petooktobarskih promena moglo da teče daleko brže. "Realno smo mogli pre godinu dana da imamo sporazum o stabilizaciji i priduržiavnaju sa EU, a mi tek sada počinjemo pregovore, što je odgovornost i one vlade i ove vlade sada", rekao je Ljajić.\nPrema njegovoj oceni, novi ustav verovatno neće biti donet tokom mandata vlade Koštunice, jer za to ne postoji politička volja dela parlamentarnih stranaka.\nLjajić kaže je da je jedno od najvećih dostignuća posle petooktobarskih promena povratak u međunarodnu zajednicu, iako je međunarodna pozicija SCG još "daleko od odlične". Kao novi kvalitet dostignut posle promena, Ljajić je naveo i to što je "manje političkih strasti u odnosima između vlasti i opozicije, a etnički odnosi su normalizovani i većina manjina su integrisane u državu".\nLjajić je ukazao da je uništeno osnovno jezgro organizovanog kriminala - Jedinica za specijalne operacije i slične organizacije, ali uz veliku cenu koja je plaćena ubistvom Zorana Đinđića.\nLider Sandžačke demokratske partije je naveo i da je mnogo šansi propušteno od 5. oktobra do danas - nije donet novi Ustav Srbije, nije rešen problem sa Haškim tribunalom, put ka Evropi bio je sporiji nego što je mogao da bude jer već je trebalo da imamo zaključen Sporazum o stabilizaciji i pridruživanju i da budemo u Partnerstvu za mir.\nGSS: Peti oktobar samo početak promena u Srbiji\nGrađanski savez Srbije, čestitajući građanima petogodišnjicu demokratskih promena, saopštio je da je taj datum "samo početak borbe za demokratiju u Srbiji". "Srbijom, pet godina kasnije, vladaju isti oni koji su vladali i pre petog oktobra, a demokratska Srbija je izgubila istinskog reformatora i oličenje promena, Zorana Đinđića", navodi se u saopštenju.\nTa stranka je podsetila da se 5. oktobra navršava i godinu dana od pogibije dvojice gardista u kasarni na Topčideru Dražena Milovanovića i Dragana Jakovljevića. Oni su, kako se navodi u saopštenju, "možda i simbol da 5. oktobar nije dan kada smo promenili Srbiju, jer da su institucije reformisane znali bismo i šta se sa njima dogodilo".\n"Poručujemo građanima da ne posustaju i ne gube nadu u cilj koji smo sebi zacrtali 2000. godine. Srbija će biti demokratska i moderna evropska država i GSS neće odustati od tog cilja", saopštava GSS\nJanković: Srbija još daleko od obećanog građanima\nSavetnik premijera Srbije Vladeta Janković izjavio je da je 5. oktobar 2000. datum kada je Srbija zakoračila u demokratiju, ali da je država još daleko od "mirnih voda" koje su tada obećane građanima. Janković je rekao da se ono što se dogodilo 2000. može nazvati revolucijom samo u figurativnom smislu, jer "prema demokratiji nema prečice".\nI pored toga što danas ima "mnogo pretendenata na status petooktobarskih heroja", zasluge za demokratske promene pripadaju svima koji su od tada vodili državu. Janković je u tom kontekstu posebno pomenuo ubijenog premijera Srbije Zorana Đinđića. "Bez obzira na to ko bude vodio zemlju svi ciljevi će se lakše ostvariti ako se 5. oktobar, umesto da služi kao povod za razmirice, u srpskoj tradiciji ukoreni kao trajan simbol zajedničkog pregnuća u borbi za pravdu i narodno dobro", rekao je savetnik premijera.\nČović: Nerealna obećanja problem 5. oktobra\nPredsednik Socijaldemokratske partije Nebojša Čović ocenio je da je "ulazak u proces demokratskih promena" najveći kvalitet koji se dogodio 5. oktobra 2000. godine, kao i da su "nerealna obećanja" jedan od razloga zbog kojeg se danas građani osećaju izneverenima. "Naime, 5. oktobar je sa sobom doneo kod građana velika i iskrena očekivanja da će se u Srbiji dogoditi značajne i kvalitetne promene. Međutim, ta očekivanja su izneverena i zato što su obećanja bila nerealna u smislu vremena u kome će se sprovesti demokratske promene", rekao je Čović agenciji Beta.\nOn je kazao da Srbi "po mentalitetu važe za nestrpljive ljude" i da su očekivanja velikog broja građana bila po sistemu "sad i odmah". Prema njegovim rečima, građani se osećaju izneverenim i zbog toga što se stiče utisak da se živi lošije nego pre 5. oktobra. "Ali to jeste posledica svega onoga u čemu se Srbija nalazila pre 5. oktobra, a to je bila 'virtuelna Srbija'", ocenio je Čović.\nObračun sa kriminalom i korupcijom lider SDP-a vidi kao propuštenu šansu posle 2000. godine. "Najgore za građane su kriminal i korupcija i direktna povezanost sa vlastima. Mislim da su građani najviše razočarani političarima i političkim strukturama", ocenio je Čović, dodajući da je bez obzira na sve sadašnje probleme, ipak "bolje što se dogodio 5. oktobar".\nČović je ocenio da bi se "zasigurno živelo još teže" da se nisu dogodile "petooktobarske promene". "Ali da se ne vraćamo više na to, nego da poslove koje je trebalo da uradimo već 6. oktobra, završimo sada ako je to moguće, uz stalan proces demokratizacije Srbije i svih njenih institucija", zaključio je Čović, koji je u vreme promena bio lider Demokratske alternative, naknadno fuzionisane sa Socijaldemokratskom partijom.\nDrašković: Najveće dostignuće međunarodna integracija\nŠef diplomatije SCG i predsednik Srpskog pokreta obnove ocenio je da su ukidanje međunarodne izolacije, povratak u Ujedinjene nacije i prijem u Savet Evrope najveća dostignuća posle 5. oktobra 2000. godine. Pored toga, postali smo i članica niza regionalnih inicijativa i organizacija, dobili smo Studiju o izvodljivosti i započinjemo pregovore o stabilizaciji i pridruživanju Evropskoj uniji, rekao je Drašković Beti.\nKao propuštenu šansu posle promena, Drašković je naveo to što nisu demontirane, kako je kazao, "Miloševićeve službe zločina". Krivica za to je na sukobima i liderskim ambicijama unutar demokratsko-evropskog bloka, rekao je lider SPO-a. "Mnoge kolovođe tog antisrpskog poretka smrti, uključujući tu i preostale haške optuženike, a pre svega Ratka Mladića, su ili abolirani od krivice ili su, tobože, nedostupni inače nedemotiranim vojnim i policijskim službama bezbednosti. Ova potrošena šansa i obaveza koštala je glave i samog premijera Zorana Đinđića", rekao je Drasković.\nZbog svega toga, prema njegovoj oceni, Srbija i Crna Gora još nije član Partnerstva za mir, nije pred punopravnim članstvom u NATO i obim stranih investicija i donacija Srbiji i Crnoj Gori ne meri se milijardama evra.\nSvilanović: Nije bilo energije za 6. oktobar\nBivši predsednik Građanskog saveza Srbije i bivši ministar spoljnih poslova SRJ Goran Svilanović ocenio je da su demokratske promene pre pet godina označile poraz "katastrofalnog nacionalnog projekta" bivšeg predsednika SRJ Slobodana Miloševića. "Nema više režima porodice Milošević, koji je u poslednjoj fazi postao potpuno dekadentan i nepodnošljiv za većinu srpskog društva. Ta je većina, međutim, bila i ostala veoma tanka, što je omogućilo da se elementi katastrofalne nacionalne politike koju je taj režim vodio povremeno opet pojavljuju", rekao je Svilanović za Betu.\nPrema njegovim rečima posle petooktobarskih promena značajan je napredak ostvaren u ekonomiji, "ma koliko da je to daleko od očekivanja građana i od obećanja". "Zemlja više nije izolovana i normalizovala je odnose sa svojim susedima i sa ključnim partnerima u međunarodnoj zajednici. Napredak je najmanji u oblasti reforme sektora bezbednosti, kao i u pravosuđu. Institucije su još veoma slabe, a celo društvo korumpirano", ocenio je Svilanović.\nSrbija "jedva skupila snagu za 5. oktobar" i zato je "sasvim neosnovano govoriti o nekakvoj propuštenoj šansi da se dogodi i 6. oktobar" jer "za to u Srbiji nije postojala većina, a nema je ni danas" "Za mene je prava propuštena šansa sadržana u izjavi predsednika Vlade Srbije Vojislava Koštunice prilikom posete Karle del Ponte, glavne tužiteljke haškog tribunala. Izjavom da je svaki dan u kojem nije ostvaren napredak u saradnji sa Tribunalom, propušten, on je na najbolji način opisao koliko je veliki propust što smo tu njegovu izjavu čekali od 28. juna 2001. (kada je izručen Milošević) do danas", rekao je Svilanović.\nOn je rekao da su "u međuvremenu svi oni koji su tu istu rečenicu izgovarali sve ovo vreme ili u grobu, ili u zatvoru, ili će tamo tek biti", rekao je Svilanović.\nČ. Jovanović: Demokratska revolucija bez demokratskog ishoda\nLider Liberalno demokratske frakcije Čedomir Jovanović ocenio je da je 5. oktobar bio demokratska revolucija koja nije dobila demokratski ishod. "Sa svakom godišnjicom 5. oktobra mislim da se zaista udaljavamo od onoga što je bio kvalitet tog dana", rekao je Jovanović agenciji Beta.\nPrema njegovim rečima, građani su 5. oktobra tražili demokratsko građansko društvo, otvoreno prema svetu i spremno da se suoči sa problemima, ali taj rezultat nije dostignut. Kao propuštenu šansu od 5. oktobra, Jovanović, koji je u to vreme bio funkcioner Demokratske stranke, naveo je brže reforme, transformaciju društva i nametanje novog sitema vrednosti.\n"Mislim da su prvih meseci posle 5. oktobra građani Srbije bili spremni na sve, za široke promene, a sa političkim podelama koje su usledile spremnost na tako nešto smanjena je do te mere da danas možemo govoriti o ugroženosti tog osnovnog potencijala za promenu našeg društva", kazao je.\nGauen: Ima razloga za ponos, Hag ne sme da bude prepreka\nAmbasador Velike Britanije u Beogradu Dejvid Gauen ocenio je da SCG može da se ponosi onime što je učinjeno u proteklih pet godina, ali da ne sme da dopusti da joj se begunci od Haškog tribunala ispreče na daljem putu u Evropu. "Kada je pre pet godina naterala Miloševića da ode sa vlasti, SCG je načinila prve korake ka EU. Ona ima pravo da se ponosi napretkom koji je od tada postignut i koji je omogućio EU da donese odluku o početku pregovora o Stabilizaciji i pridruživanju", rekao je Gauen za Betu.\nAmbasador zemlje koja predsedava Unijom rekao je da je sada na SCG da pitanje Evrope postavi kao nešto oko čega nema spora. "Glavni priroitet ostaje ispunjenje obaveze da se optuženi za ratne zločine, a pre svega Ratko Mladić i Radovan Karadžić, isporuče Hagu. Evropa je sudbina SCG i ona ne bi trebalo da dozvoli da joj ljudi kao što su Mladić i Karadžić stoje na putu", kazao je Gauen.\nAleksejev: SCG je prešla veliki put\nAmbasador Rusije u Beogradu Aleksandar Aleksejev ocenio je da je u proteklih pet godina SCG "veliki put", posebno kada je reč o međunardonom položaju i ekonomskim reformama. "SCG je proteklih pet godina živela napornim, ali interesantnim životom, a rezultati su vidljivi", kazao je Aleksejev za Betu.\nAmbasador Rusije ocenio je da su u sefri ekonomije "sprovedene dubinske reforme, u skladu sa savremenim principima tržišne ekonomije", kao i da su stvoreni su uslovi za ulaganja. Kada je reč o međunarodniom položaju, ponovo su uspostavljene pozicije Srbije i Crne Gore u više međunarodnih organizacija, pre svega u OEBS-u, Savetu Evrope, Paktu stabilnosti za jugoistočnu Evropu, kazao je Aleksejev.\nPerne: Postignuto mnogo, treba hrabro nastaviti\nAmbasador Francuske u Beogradu Ig Perne ocenio je da su Srbiju proteklih pet godina obeležile velike političke, demokratske, ekonomske i socijalne promene i da taj proces treba "hrabro" nastaviti. "Stvarni bilans proteklih pet godina, tih transformacija koje su bile neophodne da bi se 'zakoračilo ka Evropi', pokazaće se tek u narednim mesecima, tokom budućih pregovora sa EU o stabilizaciji i pridruživanju", izjavio je Perne za Betu.\nPerne je ukazao na važnost kritičkog osvrtanja na prošlost i u tom kontekstu saradnju sa Haškim tribunalom "koju mnogi i dalje vide kao obavezu, iako ona predsatvlja šansu za Srbiju da sa solidnih dmokratskih osnova krene u budućnost".\nFrancuski ambasador rekao je da je "ono što je postignuto veoma važno, iako još nije savršeno". "Zabrinjava me krhkost onoga što je postignuto. Očigledna je podeljenost demokratskih snaga, dok je nacionalističko osećanje i dalje čvrsto ukorenjeno u Srbiji: podela elite izvor je te krhkosti i to u trenutku kada politička klasa treba da donese hrabre odluke, koje bi pratile odgovorni mediji", naveo je.\nFrancuski ambasador rekao je da njegova zemlja ipak "ima poverenja": "Hrabro, put je trasiran i želimo da vas pratimo u tom periodu teške tranzicije", poručio je Ig Perne povodom pete godišnjice demokratskih promena u Srbiji.\nPolt: Pomoći ćemo da snove 5.oktobra pretvorite u stvarnost\nAmbasador SAD u SCG Majkl Polt) ocenio je da je u Srbiji u proteklih pet godina ostvaren značajan napredak, posebno u ekonomiji i izgradnji demokratije, ali da treba prevazići preostale prepreke koje opterećuju budućnost. "U proteklih pet godina ostvaren je napredak u ekonomiji i izgradnji demokratije. Najvažniji je pomak ka slobodnom tržištu, privlačenju privatnih ulaganja i uklanjanju ostataka komandne privrede", rekao je Polt za Betu.\nNapredovala je, po oceni ambasadora SAD, i međunarodna integracija zemlje a, iako još nije potpuna, unapređena je i saradnja sa Haškim tribunalom.\nPolt je, međutim, dodao da "ima još mnogo posla koji treba obaviti" i da "SCG mora da se okrene budućnosti sa više poverenja i više ubeđenja, suočavanjem sa prošlosoću bez straha ili odstupanja".\nKao važna pitanja na kojima treba raditi ambasador SAD naznačio je uspostvaljanje slobodnog tržišta, reformu sudstva i vladavinu zakona, jačanje poverenja u javne insitucije, jačanje civilnog društva i slobodne štampe kao kritičkog doprinosa novoj demokratiji.\nPolt je kazao da "povratak SCG na mesto koje joj s pravom pripada, uz SAD i jaku i ujedinjenu Evropu, nije uvreda za nacionalni ponos već naprotiv zakasnelo partnerstvo za zemlju koja je predugo ispaštla zbog grešaka bivših lidera". "Jedna stara izreka kaže da je demokratija putovanje, a ne odredište i verujem da su vlasti i narod SCG sada privrženi tom putu. Na ovaj isotrijski dan češtitam vam na hrabrim koracima koje ste učinili da oslobodite zemlju otrovnog nacionalizma koji vodi na pogresan put i da se vratite u zajednicu demokratija kojoj i pripadate", poručio je Polt.\n"Moja zemlja će vas i dalje pratiti na vašem demokratskom putu da snove od 5. oktobra 2000. pretvorite u stvarnost", rekao je Polt za Betu povodom godišnjice promena u Srbiji.\nMasari: Podele u demokratskom bloku i Hag usporili reforme\nŠef Misije OEBS u Srbiji i Crnoj Gori Mauricio Masari ocenio je da se stanje u Srbiji pet godina posle 5. oktobra 2000. popravilo u svim sektorima, ali je i da su podele u demokratskom bloku usporile reforme. Poboljšan je kvalitet demokratije, osnovnih sloboda, izbori su slobodni možda i više nego u drugim zemljama u regionu, osnovna prava su zagarantovana, rekao je Masari za Betu zamoljen da oceni šta vidi kao novi kvalitet pet godina posle promena u Srbiji.\nGovoreći o propuštenim šansama posle petooktobarskih promena, Masari je ocenio da bi reforme bile brže da je bilo više jedinstva, a manje političkog i ličnog nadmetanja. Druga propuštena šansa, rekao je Masari, jeste problem saradnje sa Haškim tribunalom kao stalno iritirajuća stavka u odnosima SCG i međunarodne zajednice.\nDa je ostvarena puna saradnja sa Tribunalom, uz konsenzus društva i demokratskh snaga, proces evropske i evroatlantske integracije SCG ne bi bio usporen i odložen, rekao je Masari za Betu.


RANKA MIŠIĆ: Nepridržavanjem mjera pojedini poslodavci mogu da ugroze cijelo društvo | Banjaluka.net\nRanka Mišić, predsjednica Saveza sindikata RS, ocjenjuje da je u ovom trenutku prisutno kockanje jednog broja poslodavaca kada je u pitanja zaštita zdravlja radnika i da nepoštivanje pripisanih obaveznih epidemioloških mjera može da ugrozi cijelo društvo.\nKaže da se Savezu sindikata žale radnici iz firmi koje nisu sindikalno organizovane da poslodavci ne poštuju epidemiološke mjere, da nema nikakvih kontrola i da se pojavila zaraza.\nJedan od takvih slučajeva, ističe, bio je na području dobojske regije u jednoj fabrici koja je bila zatvorena.\n“Ljudi su upozoravali da oni koji dolaze spolja nisu prošli procedure, da se ne poštuju pravila i desilo se to što se desilo. Sada će firma da ima veće gubitke, jer je poslodavac htio po svaku cijenu da proizvodnja bude u punom kapacitetu – ističe Mišićeva za Srpskainfo.\nSmatra da se nije prepoznala uloga inspektora, posebno inspektora rada koji prate provođenja zakona o radu i zaštite zdravlja na radu i da zaštita zdravlja na radu mora da bude o trošku poslodavca, a da semkazni svako ko ne ispoštuje tu obavezu.


Vlada donela odluku o gašenju Tanjuga\n04.11.2015. Vlada Srbije donela je Odluku o pravnim posledicama prestanka JP Novinska agencija Tanjug, imajući u vidu da član 146. Zakona o javnom informisanju i medijima predviđa da Zakon o Javnom preduzeću novinska agencija Tanjug prestaje da važi datumom potpisivanja kupoprodajnog ugovora, odnosno najkasnije 31. oktobra 2015. godine, saopštilo je Ministarstvo kulture i informisan...\nSindikat EPS preti štrajkom Obradoviću\n16.10.2015. Sindikat radnika EPS-a zapretio je štrajkom i smenom rukovodstva ukoliko se ne zaustavi reorganizacija kompanije koju je započeo generalni direktor Aleksandar Obradović, piše „Blic“. Ovakav zahtev definisan je na sednici IO, kada je konstatovano da se mimo sindikata sprovode reforme koje „EPS vode u propast“. Zato u pismu gene...\nEPS daje 9 miliona evra za rad sindikata\n14.08.2015. Granski sindikat industrije, energije i rudarstva "Nezavisnost" obratio se pismom Tatjani Babić, direktorki Agencije za borbu protiv korupcije, u kome je obaveštava o svojim primedbama na poseban kolektivni ugovor koji je Vlada Srbije potpisala sa predstavnicima sindikata radnika Elektroprivrede Srbije, za koji tvrdi da omogućava korupciju. - U pr...\nKSS protiv otpuštanja u javnom sektoru\n24.07.2015. Planovi Vlade Srbije da u septembru počne sa otpuštanjem oko 9.000 zaposlenih u javnom sektoru a da do kraja godine tu cifru zaokruži na 20.000, nailaze na izričita protivljenja sindikata. Sindikalni aktivisti neće "mirno sedeti" u slučaju da država za mesec i po dana zaista i pokuša da ostvari svoje namere i iako je leto, većsu pokrenuli kampan...


Sindikati za 1. maj na ulicama Beograda : Nadlanu.com\nSindikati za 1. maj na ulicama Beograda\nObjavljeno 29. apr 2013. / 12:48:28\n"Ovom šetnjom želimo da ukažemo vladi, ljudima koji se bave politikom i ekonomijom u ovoj zemlji da nismo zadovoljni trenutnim statusom", kazao je Mihajlović.\nOn je rekao da se godinama unazad priča o nekom poboljsanju i boljem standardu, ali smo, na žalost, svedoci da i dalje živimo u zemlji u kojoj je sve manje zaposlenih, da oni koji rade primaju plate od kojih jedva preživljavaju.\n"Poslodavci često krše zakone i ne isplaćuju ni minimalac, ne uplaćuju poreze i doprinose, a za to nisu sankcionisani", dodao je Mihajlović.\n"Jednostavno se u društvu ništa pozitivno ne dešava po tom pitanju i mi smo kao zastupnici radnika veoma nezadovoljni time. Hoćemo da se to stanje popravi i niko ne može da bude amnestiran drugim problemima koji ovu zemlju okupiraju", istakao je Mihajlović.\nGDE ĆE SRBI ZA USKRS I PRVI MAJ? Smeštaji na planinama i u…\nSPAJANJE DVA PRAZNIKA: Za Vaskrs i Prvi maj pet neradnih…\nPrema njegovim rečima, vlada treba da se bavi prioritetima koje je i najavljivala, a to su povećanje zaposlenosti, investicije i otvaranje novih radnih mesta.\nMihajlović je kazao da se opšte nezadovoljstvo neće generisati kroz taj dan, Praznik rada, ali da će, ukoliko bude potrebe, u nekom narednom periodu odvojiti više dana i napraviti neke veće proteste kako bi naterali vladu da ispoštuje zahteve.\nU Sindikatu smatraju da je potrebno dodatno motivisati i radnike i građane da iskažu svoje nezadovoljstvo, jer ne vidi se nikakvo rešenje ovakve situacije.


Bokeški Forum: Podrska inicijativi za legalizaciju kanabisa u Crnoj Gori - Radio Tivat\nBokeški Forum: Podrska inicijativi za legalizaciju kanabisa u Crnoj Gori\n“Nažalost, svako od nas zna barem jednu osobu koja je osim zdravstvenih problema imala i dodatne probleme jer je morala ilegalnim putem nabaviti kanabis”-ističu iz Bokeškog Foruma.\nSama ova činjenica bi mogla biti dovoljan razlog da se u Crnoj Gori odobri upotreba kanabisa u medicinske svrhe, znajući da je Evropski parlament u februaru 2019. usvojio rezoluciju o korišćenju kanabisa u svrhe medicinskog tretmana različitih bolesti.\nZabrana kanabisa na ovim prostorima počinje 1964. godine, kada je u Službenom listu SFRJ objavljena “Uredba o ratifikaciji jedinstvene konvencije o opojnim drogama” u kojoj se pod izrazom “biljka kanabis” označava svaka biljka vrste “kanabis”, bez izuzetka. Zanemarila se činjenica da konoplja ili kanabis ima mnogo sorti od kojih mnoge nisu psihoaktivne, a mogu se koristiti u medicini i u raznim industrijskim granama (farmaceutska, tekstilna, naftna…).\nLegalizacijom kanabisa u medicinske i industrijske svrhe benefiti su višestruki. Ljudi sa zdravstvenim problemima neće rizikovati da budu krivično gonjeni zbog nabavke lijeka; proizvodnja industrijske konoplje bi bila legalna i kontrolisana; dok bi oporezivanje prodaje pomoglo ekonomskom rastu države.\nZbog svega navedenog, dajemo podršku inicijativi za legalizaciju kanabisa u Crnoj Gori-saopšteno je Bokeškog Foruma.\nRadionica „Agrotehnika u proljeće u voćarsko-maslinarskoj proizvodnji i povrtarstvu”\nLastovski karnevao 27. februara


Septembar 12, 2019 17:30\nSloboda i održivost medija kao i odgovornosti političara i novinara za stanje na medijskoj sceni Zapadnog Balkana teme su konferencije "EU Zapadni Balkan dani medija", koja se od danas i sutra održava u Podgorici.\n"Ne može biti napretka ka članstvu u EU bez zaštite medijskih sloboda i slobode izražavanja. Zato i počinjemo i završavamo proces pregovora o pristupanju poglavljima koja se odnose na vladavinu prava. Pažljivo posmatramo zakonodavstvo, ali još bitnije, primenu EU standarda u ovoj oblasti", poručio je na početku konferencije komesar za pristupne pregovore Johanes Han.\nHan i briselska administracija u prethodnih pet godina nebrojeno puta su podvlačili da je evropski fokus upravo na zaštiti slobode medija, novinara i izražavanja na Zapadnom Balkanu. Izveštaji Evropske komisije o napretku zemalja u regionu upozoravaju na stagnaciju, pa i nazadovanje u ovoj oblasti, kao na trend prisutan u celom regionu.\n"Situacija je loša. Donošenje zakona nije samo po sebi rešenje. Radi se o političkoj volji", naglasio je urednik crnogorskih Vijesti Mihailo Jovović.\nGovoreći o osnovnim problemima sa kojima su suočeni mediji u zemljama Zapadnog Balkana Marija Ristić iz BIRNA naglašava postojanje "političkog, finansijskog i pravnog pritiska".\nEvropska komisija kao organizator godišnje konferencije posvećene medijima na Zapadnom Balkanu ovoga puta pozvala je i predstavnike vlada zemlja u regionu da učestvuju u razgovorima sa novinarima i predstave svoje viđenje domaće medijske scene.\nMinistar za kulturu Crne Gore Aleksandar Bogdanović u svom izlaganju osvrnuo se na probleme sa kojima se medijske slobode suočavaju "globalno, u EU i regionu".\n"Sloboda izražavanja kao osnovno ljudsko prvo je neprikosnovena, ali sa sobom nosi i odgovornost prema činjenicama i prema javnosti. Objektivno i kvalitetno izveštavanje podržava kvalitet demokratije, a mediji su najbolji kontrolori svake vlasti onda kada su profesionalni", kaže Bogdanović.\nO jazu između stavova vlasti i predstavnika regionalnih nezavisnih medija govori i detalj sa konferencije gde je na opservaciju crnogorskog ministra kulture o "naporima vlasti u unapređenju vladavine prava i medijskih sloboda u Crnoj Gori" urednik podgoričkih "Vijesti" poručio da "ne zna o kojoj državi govori".\nPredstavnici Evropske komisije za Zapadni Balkan i proširenje kažu da su svesni "frustracije" novinara oko stanja i nedostataka napretka u medijskoj sferi u regionu.\n"Nastavićemo da budemo uz vas. Nismo tu samo rečima, postoje i rezultati. Možda ih nema dovoljno, ali EU poseduje upornost u dijalogu i radi na kompromisnim rezultatima koji dalju najbolje modalite i vrednosti", kaže direktorka za Zapadni Balkan u Evropskoj komisiji Genoveva Ruiz Kalavera.\nPredlog novog budžeta EU podrazumeva i povećanje ukupne finansijske podrške EU zemljama u procesu pristupanja od 13 odsto.\nMeta: Albanija bi mogla da postane "evropska Severna Koreja" 1\nDodik: Banjaluka će uvek podržavati Vučića, a ne Izetbegovića 10\nMitropolit kijevski i sve Ukrajine Onufrije večeras predvodi litiju u Podgorici 16\nSkupština Republike Srpske potvrdila - Đukanovićeva poseta štetna po vitalne interese RS 16\nIncko: Dodik je prešao crvenu liniju 20


Skoro 43 hiljada zaraženih virusom korona u Rusiji - 19.04.2020, Sputnik Srbija\nBroj zaraženih virusom korona u Rusiji dostigao je 42.853, što je porast od 6.060 slučajeva u protekla 24 časa, saopštio je Operativni štab za borbu protiv... 19.04.2020, Sputnik Srbija\n10:31 19.04.2020 (Osveženo: 00:57 26.08.2021)\nBroj zaraženih virusom korona u Rusiji dostigao je 42.853, što je porast od 6.060 slučajeva u protekla 24 časa, saopštio je Operativni štab za borbu protiv širenja virusa korona.\n„U protekla 24 časa u u 78 regiona Rusije potvrđeno je 6.060 novih slučajeva infekcije virusa korona kovid 19. Od toga je skoro 43 odsto identifikovano aktivno i nije imalo kliničke manifestacije bolesti“, navodi se u saopštenju.\nU saopštenju se dodaje da je proteklog dana umrlo 48 pacijenata sa virusom korona, tako da ukupan broj umrlih od kovida iznosi 361.\n„Tokom proteklog dana 234 osobe su ozdravile, tako da je ukupno za ceo period iz bolnice otpušena 3.291 osoba“, dodaje se u saopštenju.\nNajveći broj obolelih zabeležen je u Moskvi, Podmoskovlju i Nižnjegorodskoj oblasti.\nU većini regiona Rusije je na snazi strogi režim samoizolacije. Osim toga, vlasti aktivno pozivaju građane da preduzimaju mere predostrožnosti: nose medicinske maske i drže se na odstojanju na javnim mestima.


Portal Sarajevo-RS.com - Potpuni haos u vlasti u Sarajevu\nčetvrtak, 16 novembar 2017 15:10\nZapaljive izjave bošnjačkog člana Predsjedništva BiH i lidera SDA Bakira Izetbegovića produbile su krizu u vlasti na nivou BiH koja je blizu potpune blokade i juče su otkazane sjednice Predstavničkog doma Parlamenta i Savjeta ministara BiH.\nIzetbegović je jednom intervjuu na pitanje šta će uraditi ako Republika Srpska raspiše referendum o otcjepljenju rekao da je spreman i za rat, a ulje na vatru dolio je izjavom da se nada da će BiH priznati samoproglašeno Kosovo.\nPoslanici iz Republike Srpske nisu došli na jučerašnju sjednicu Predstavničkog doma Parlamenta BiH, koja je odgođena do daljeg zbog nedostatka kvoruma.\nNešto kasnije odgođena je i sjednica Savjeta ministara BiH jer su i ministri u društvu poslanika iz Saveza za promjene otišli u Banjaluku na konsultacije kod člana Predsjedništva BiH iz Republike Srpske Mladena Ivanića.\nVladajuća koalicija u Republici Srpskoj koju čine SNSD, DNS i SP pozvala je predstavnike Saveza za promjene da zbog Izetbegovićevih izjava napuste institucije BiH i da dođu na konsultacije u Banjaluku kako bi sve srpske stranke zauzele zajednički stav.\nTaj poziv međutim nije naišao na odobravanje u Savezu za promjene iz kojeg je i poslije konsultacija kod Ivanića poručeno da neće otići iz institucija na nivou BiH jer tamo brane interese Republike Srpske.\nPredsjednik Republike Srpske i SNSD-a Milorad Dodik kazao je, komentarišući odbijanje predstavnika Saveza za promjene da napuste institucije BiH i da dođu na konsultacije sa strankama koje čine vlast u Srpskoj, da je priča o tome da se mora ostati u institucijama da ne bi tamo neko nešto usvojio bez Srba pala u vodu i da je sve obmana.\n"Poslanici Predstavničkog doma iz srpskog naroda nisu došli na sjednicu i šta se desilo? Da li je tamo nešto usvojeno bez Srba? Nije. Vladajuća koalicija u RS nije ništa ni tražila nego da zajedno odgovorimo na agresiju iz Sarajeva i poručimo da nema BiH bez Srba. Izetbegović je ovakvim ponašanjem Saveza za promjene shvatio da će za fotelju u Sarajevu uvijek nahvatati dovoljno podobnih Srba", rekao je Dodik.\nNaglasio je da je odluka o nepriznavanju lažne države Kosovo davno donesena u Republici Srpskoj i izrazio zadovoljstvo što Ivanić prati i poštuje taj stav.\n"Dobro je kad je Ivanić, kada već nije niko iz Saveza za promjene, osudio prijetnje ratom, samo nije dobro da se ponašamo kao da je to rekao slučajni prolaznik na ulici", upozorio je Dodik.\nIvanić je kazao da mu ne pada na pamet da se povlači iz institucija BiH zbog izjave jednog čovjeka.\n"BiH tone u krizu, političke avanture su štetne, a svake vrste pozivanja na rat su za osudu. BiH neće priznati Kosovo", rekao je Ivanić i dodao da ne odbija mogućnost da se sastane sa Dodikom ako se bude zaoštravala retorika i komplikovala situacija.\nFunkcioner SDS-a i ministar spoljne trgovine i ekonomskih odnosa BiH Mirko Šarović rekao je da nisu razgovarali o napuštanju institucija BiH.\n"Na Izetbegovićeve neodgovorne izjave i sijanje straha naš odgovor je jasan, a to znači da pitanje priznanja Kosova neće doći na dnevni red u institucijama BiH", rekao je Šarović.\nPredsjednik Narodne skupštine RS Nedeljko Čubrilović rekao je da Izetbegović sam ne može donijeti bilo kakvu odluku koja će značiti stav BiH.\n"Republika Srpska nikada neće dozvoliti da se njegove ideje realizuju na način kako je predstavio u izjavama", kazao je Čubrilović.\nPremijerka RS Željka Cvijanović rekla je da je na nivou BiH zakrčenje sistema i da su beznačajne konsultacije održane kod Ivanića.\n"Ne vidim ni medicinsko, ni političko sredstvo da dođe do deblokade. U godini koja nije izborna ništa nije urađeno i kako da očekujemo da će nešto biti urađeno iduće godine", istakla je Cvijanovićeva.\nPredsjednik DNS-a Marko Pavić rekao je da je neshvatljivo da Savez za promjene koji sa Izetbegovićem drži vlast na nivou BiH ne vidi koliku štetu to nanosi Srbima i Republici Srpskoj.\n"Ne razumijem da nisu spremni na dijalog sa koalicijom na vlasti u Srpskoj", naglasio je Pavić.\nZamjenik predsjedavajućeg Predstavničkog doma Parlamenta BiH Šefik Džaferović iz SDA je rekao da mu nije drago da se ovakve stvari dešavaju i da Izetbegović niti bilo ko od njih nije dao izjavu koja bi mogla da dovede do ovakvog postupka.\nLider SBB-a Fahrudin Radončić smatra da je Izetbegović namjerno rekao da je spreman za rat da bi izazvao haos i skrenuo pažnju zbog opšte mržnje u bošnjačkom korpusu prema njemu i njegovoj supruzi.\nPoslanik Nezavisnog bloka u Parlamentu BiH Sadik Ahmetović rekao je da je BiH ušla u institucionalnu krizu koja će trajati najmanje godinu.\nPredsjednik Srbije Aleksandar Vučić ponovio je da je riječ o veoma složenoj izjavi Bakira Izetbegovića sa dalekosežnim posljedicama i odbacio navode o ličnoj burnoj reakciji i krivici Srbije za polemiku.\n"I dalje sam za to da Srbija ne reaguje ni jednom teškom rečju. Ali, ako neko misli da su to bile nevažne, usputne reči, mislim da greši", poručio je Vučić.\nViše iz ove kategorije « Ivanić: Nema priznanja Kosova dok je SzP u bh. institucijama Zamijenite novčanice koje su povučene iz opticaja »


Bodiroga: Reprezentacije je svetinja! : Nadlanu.com\nBodiroga: Reprezentacije je svetinja!\nObjavljeno 26. maja 2011. / 10:37:23\nAleksandar Džikić će predvoditi igrače do 20 godina, Dejan Mijatović do 19, Marko Ičelić do 18, Saša Nikitović do 16, dok je Univerzitetska reprezentacija dodeljena Luki Pavićeviću, a Vanja Guša je dobio selekciju koja će se takmičiti na evropskim Olimpijskim igrama mladih - EYOF.\n"KSS ima apsolutno poverenje u sve izabrane trenere. Želeo bih da im čestitam zato što su i pored klupskih i privatnih obaveza prihvaliti rad sa mlađim kategorijama reprezentacije. Savez će pokušati da im pruži maksimalnu autonomiju u radu, ali tu smo i da pomognemo ako zatreba", rekao je Bodiroga novinarima u Beogradu.\nOn je dodao da su odluke o trenerima donete u dogovoru sa selektorom seniorske reprezentacije Srbije Dušanom Ivkovićem i predsednikom KSS-a Draganom Đilasom.\nBodiroga je rekao da je želja Saveza da se vrati trend po kojem mladi igrači imaju veliku ulogu u svojim klubovima i reprezentaciji, kao što je to bilo ranijih godina.\n"To nije stvar kojom trebaju da se bave samo klubovi, već svi oni koji čine košarkašku organizaciju. I Savez i klubovi i sudije I mediji", ocenio je potpredsednik KSS-a.\nBodiroga je dodao da Savez neće dozvoliti nikome sa strane da se meša u rad i utiče na odluke o trenerima i igračima.\nRazvodi se Dejan Bodiroga!\nBodiroga: KSS organizuje humanitarni turnir za ugrožene…\nSaša Đorđević operisan\n"Savez je uvek iznad pojedinaca, a reprezentacije je svetinja", kazao je Bodiroga.\nNa pitanje novinara da li će FIBA Evropa pomoći nacionalnim savezima prilikom plaćanja osiguranja za igrače koji igraju u američkoj NBA ligi, kako bi učestvovali na Evropskom prvenstvu 2011, Bodiroga je\nrekao da evropska kuća košarke nema novčanih sredstava da učestvuje i pomogne u tome.\n"FIBA Evropa se neće mešati, već će sve biti na dogovoru saveza i igrača. Prema probnom programu trebalo bi da svaki savez dodatno plati 0.7 ili jedan odsto od poslednjeg ugovora koji je potpisao taj igrač sa NBA ekipom. Ako se igrač vratio u Evropu, onda će se računati po novom ugovoru", kazao je Bodiroga.\nBodiroga nije mogao da saopšti detaljniju sliku o dugovanjima KSS-a, ali je rekao da su "dugovi izgleda veći nego što se to činilo pre mesec dana", kada je aktuelno rukovodstvo preuzelo rad Saveza.\nOn je dodao da će u narednih mesec dana biti više priče o generalnom sekretaru KSS-a, koji bi po pisanju srpskih medija trebalo da bude Andrija Kleut.\nKleut je trenutno generalni sekretar fudbalskog kluba Crvena zvezda.\nana jokovićdejan bodirogakss


Čović i zvanično za gradnju Pelješkog mosta! - mojusk.ba\nDragan Čović, član predsjedništva BiH u zvaničnom saopćenju izjave bh. zvaničnika u vezi s izgradnjom Pelješkog mosta nazvao je izrazito oprečnim i negativnim reakcijama.\nPredsjedništvo BiH nikada nije usvojilo zaključak ili neki drugi službeni akt u kojem je iznijelo jedinstven stav države Bosne i Hercegovine, a koji se odnosi na neslaganje s projektom Evropske unije u Republici Hrvatskoj oko izgradnje Pelješkog mosta i njegovo osporavanje u smislu da na bilo koji način ugrožava interese BiH – istakao je Čović.\nDodao je dalje da „Parlamentarna skupština BiH, koju čine Predstavnički dom i Dom naroda, nikad nije zatražila da se obustave aktivnosti na izgradnji Pelješkog mosta“.\n– Također, Vijeće ministara BiH nikada nije osporilo realizaciju ovoga projekta. Javne reakcije, izjave i prethodna pisma pojedinih zvaničnika BiH različitim evropskim institucijama i Vladi Republike Hrvatske su samoinicijativni akti i pokušaji komunikacije s institucijama drugih država i EU izvan okvira ustavno predviđenih nadležnosti, kojima se zadire u resore drugih državnih tijela, što nanosi nemjerljivu štetu BiH – istakao je.\nČlan Predsjedništva BiH napominje da je „važno naglasiti da takvo djelovanje, bilo u pismenoj ili usmenoj formi, nema karakter ovlaštene međudržavne komunikacije, te ne održava službene stavove države Bosne i Hercegovine, odnosno usaglašene odluke Predsjedništva BiH koje ima isključive nadležnosti u području vanjske politike“.\n– Ističemo kako je Republika Hrvatska u prethodnoj komunikaciji usaglasila projekt s bh. stranom i u potpunosti uvažila sve tehničke zahtjeve iznesene od strane naših eksperata i stručnih tijela.\nImajući u vidu gore navedeno, a u duhu prijateljskih i dobrosusjedskih odnosa s Republikom Hrvatskom, te s jasnim i čvrstim opredjeljenjem da podržimo sve procese koji jačaju evropski karakter ovog prostora, ovim putem izražavamo čestitke Republici Hrvatskoj na potpisivanju ugovora i početku realizacije projekta izgradnje Pelješkog mosta – dodao je Čović.


O nama – x Body studio Beograd\nTRENIRAJ KRAĆE A KVALITETNIJE - VEŽBAJ KRAĆE A NAPREDUJ BRŽE\nKako smo i sami svedoci sve bržeg načina života kvalitet istog nam konstantno opada. Sve manje vremena nam ostaje za sebe, konstantno se negde žuri, jurimo za nekim nama na izgled bitnim stvarima a ne obraćamo pažnju na sebe i svoje zdravlje sve dok ne bude kasno.\nSavremeni tempo života nam je nametnuo imperativ uspeha i stalnu jurnjavu u želji da stignemo do svog cilja, pa tako na poslu ostajemo do kasno, ne izlazimo iz automobila, ne odvajamo se od telefona i računara, da ne govorimo o pravilnoj ishrani i vremenu koje moramo izdvojiti za neki od treninga i tu se susrećemo sa raznim problemima, taloženja masnih naslaga, bolova u zglobovima, leđima, opuštenosti mišića, manjka energije, do viška kilograma, pa čak i depresije...\nPrateći trendove i osluškujući potrebe modernog načina života pokrećemo program TRENINGA NOVE GENERACIJE - program EMS ELEKTRO MIŠIĆNE STIMULACIJE!\nPrvi studio X BODY otvaramo u Beogradu, u YU Biznis Centru na Novom Beogradu gde se ubrzo prepoznaju kvalitet i rezultati samog programa vežbanja kroz EMS - ELEKTRO MIŠIĆNU STIMULACIJU, gde je broj naših zadovoljnih klijenata rastao iz dana u dan i za vrlo kratak period pozicionirao nas u sam vrh inovativnog programa vežbanja!\nUsled porasta klijenata kao i njihovih potreba za ovim programom vežbanja EMS - ELEKTRO MIŠIĆNE STIMULACIJE otvaramo još jedan X BODY STUDIO u hotelu HYATT - SPA centar OLYMPUS gde naši članovi X BODY STUDIA na raspolaganju imaju korišćenje bazena, saune i parnog kupatila nakon individualnih treninga.\nEMS - ELEKTRO MIŠIĆNA STIMULACIJA ili TRENING 21. VEKA je program namenjen ljudima koji su prezauzeti svakodnevnim obavezama, ljudima koji se ne kreću dovoljno, koji nemaju vremena da izdvoje par sati dnevno za treninge, jednostavno - ovaj program je namenjen onima koji žele da podignu svoj način života na jedan viši i kvalitetniji nivo kroz kvalitetnije i zdravije a vremenski kraće vežbanje!\nEMS - ELEKTRO MIŠIĆNA STIMULACIJA obuhvata nekoliko programa:\nDEFINICIJA MIŠIĆA i OBLIKOVANJE TELA\nNaši personalni treneri će zajedno sa vama, na osnovu vaših potreba, želja i ciljeva kao i zdravstvenog stanja i fizičke spremnosti predočiti i oformiti plan i program treninga uz adekvatne propratne savete o ishrani.


Danas je u Kragujevcu potpisan komercijalni ugovor sa korporacijom Oracle, čime ovaj globalni IT gigant otvara prvi regionalni centar u Jugoistočnoj Evropi u Data centru u Kragujevcu. Osnivanjem regionalnog čvorišta ove korporacije, stvaraju se uslovi da korporacija Oracle, iz Kragujevca, pruža svoje usluge u ovom delu Evrope i šire.\nCeremoniji potpisivanja ugovora prisustvovali su predsednica Vlade Republike Srbije Ana Brnabić, zamenik šefa misije ambasade Sjedinjenih Američkih Država Džon Ginkl, direktor Kancelarije za informacione tehnologije i elektronsku upravu dr Mihailo Jovanović i gradonačelnik Kragujevca Nikola Dašić.\nUgovor je ispred korporacije Oracle potpisao Kenet Johansen (Kenneth Johansen), potpredsednik za klaud tehnologije i regionalni direktor za Severnu i Istočnu Evropu, dok je ispred Državnog data centra u Kragujevcu ugovor potpisao Danilo Savić, direktor Data Cloud Tehnology.\nPotpisivanjem ovog ugovora, stvara se nova perspektiva u razvoju sektora informaciono-komunikacionih tehnologija u Srbiji, a istovremeno se naša zemlja pozicionira kao regionalni IT lider. Velika investicija, koju će korporacija Oracle uložiti u ovaj regionalni centar, otvara dodatne mogućnosti za dalji razvoj. Svako preduzeće u Srbiji imaće priliku da iskoristi prednosti performansi, bezbednosti i nižih troškova Oracle klaud infrastrukture (OCI), podržavajući obim i rast industrija, uključujući zdravstvo, maloprodaju i bankarstvo.\nSklapanje partnerstva sa korporacijom Oracle, jednim od svetskih IT lidera, predstavlja još jednu potvrdu rezultata Vlade u sektoru digitalizacije, i investiranja u najmoderniju infrastrukturu data centara, kadrovskih i tehničkih kapaciteta. Ovo je takođe potvrda da je Srbija regionalni lider u digitalnoj transformaciji i dobar partner za strane investicije u oblasti IT i novih tehnologija.


Nisu se stekli uslovi za povratak Srba u institucije BiH - BIGportal.ba\n17 Januara, 2022 17 Januara, 2022 070\nPredstavnici vlasti RS će narednih dana izraditi prijedlog na koji način se može riješiti Inckov zakon, rekao je Milorad Dodik, srpski član Predsjedništva BiH, na pres-konferenciji.\nOn je dodao da se i dalje nisu stekli uslovi za povratak Srba u institucije BiH, a da će oni kao i do sada učestvovati samo na onim sjednicama za koje se u skladu sa zaključcima Narodne skupštine RS procijeni da su u interesu RS.\n“Mi ćemo tražiti načina da se otklone razlozi zašto ne učestvuju srpski predstavnici u radu u institucijama. Moguće da će se doći do nekog prijedloga u kome će se referirati na način kako su urađene te izmjene i dopune”, rekao je Dodik i dodao da će se o tome razgovarati i s predstavnicima opozicije.\nIstakao je da je zakon koji je Incko nametnuo pristrasan i da čak nije ni pokušao da u svoju odluku unese dio u kojem bi negiranje RS bilo kažnjivo djelo.\nOn je naglasio da ostaju na snazi zaključci Narodne skupštine RS o tome da se srpski predstavnici ne vraćaju u zajedničke institucije sve dok se ne ukloni izmjena Krivičnog zakona koju je nametnuo Valentin Incko, bivši visoki predstavnik, a koja se odnosi na negiranje genocida.\n“NS RS je utvrdila da dok se ne riješi problem nametnutih izmjena i dopuna zakona koje je neustavno nametnuo visoki predstavnik naši će predstavnici ići samo onda kada procijene da je to u interesu RS”, rekao je Dodik i dodao da je to do sada bilo tako kao u slučaju vježbe na Manjači, odnosno u slučaju glasanja o smjeni ministra odbrane Podžića.\nPrecizirao je da tek kada se otklone razlozi za ovu odluku može da se desi povratak u institucije, ali je i izrazio skepsu da će biti moguće napraviti pomake u rješavanju problema izmjena Izbornog zakona.\n“Spremni smo da podržimo bilo kakve izmjene Izbornog ukoliko to dogovore muslimani i Hrvati u BiH vezano za Predsjednštvo i ako nama bude odgovarala struktura načina modeliranja izbora za domove naroda FBiH i BiH, sa prostora FBiH. Mi ćemo biti ti koji će ući u parlament i o tome raspravljati, ali taj prijedlog ne postoji, on je daleko”, rekao je Dodik.\nDodao je i da prefiks “srpski” u dijelu koji se odnosi na izbor člana Predsjedništva BiH mora da ostane i nakon izmjena, s tim da se može dodati i prefiks i “ostali” uz prefiks “srpski”.\nTakođe, kako je rekao Dodik, RS neće pristati ni da se direktan izbor srpskog člana Predsjedništva zamijeni izborom u parlamentu, naglasivši da samo narod može birati svog člana direktno na izborima.\nDodik je ponovo ustvrdio da RS neće razgovarati s Kristijanom Šmitom, koga on smatra nelegalnim visokim predstavnikom jer ga nije potvrdio Savjet bezbjednosti UN-a.\nGovoreći o sankcijama, Dodik je rekao da su Bošnjaci i predstavnici administracije Džoa Bajdena, američkog predsjednika odlučili da je sada vrijeme da se obračunaju sa RS, a za Gabrijela Eskobara, specijalnog izaslanika SAD za Balkan, je rekao da ima potencijal da naredi da se nekog može likvidirati. Rekao je da on i Erik Nelson, ambasador SAD, špekulišu i da bi i on mogao da špekuliše o navodima da je Eskobar zaradio novac u Crnoj Gori za neke poslove koje je tamo obavljao.\nU one koji rade protiv RS ubrojio je i Šmita, rekavši da je abnormalna situacija da neko ko se lažno predstavlja najavljuje nametanja i smjene, pa čak i njegovu.\n“Ja moram da kažem da je on lažan jer nema imenovanja i samo Savjet bezbjednosti njemu daje legitimitet. Oni smatraju da u BiH žive ludaci čim mogu da pošalju nekog ko nama priča kakve on namjere ima”, rekao je Dodik.\nPonovio je stav da RS nema namjeru da teritorijalno ugrožava BiH, već da samo želi da se RS da ono što je predviđeno ustavom.


15.3.2013. Glas javnosti, Izveštaj sa konferencije za štampu - Centar za evroatlantske studije - CEAS\n15.3.2013. Glas javnosti, Izveštaj sa konferencije za štampu\nGlas javnosti, 15.3.2013.\nBEOGRAD, 15. marta 2013. (OMS) - Uz prisustvo stručnjaka, aktivista civilnog društva, predstavnika Ministarstva Odbrane, diplomatskog kora i predstavnika međunarodnih organizacija, u Beogradu je u četvrtak 14. marta 2013. godine u Medija Centru Beograd održana konferencija “Sektor bezbednosti kao prvi glas Srbije” na kojoj su predstavljeni rezultati istraživanja o medijskom izveštavanju o sektoru bezbednosti u Srbiji. Istraživanje je deo projekta “Sad je vreme: Javno zagovaranje nastavka sveobuhvatne reforme sektora bezbednosti u Srbiji”koji CEAS sprovodi uz podršku Nacionalne zadužbine za demokratiju (NED) iz Vašingtona, SAD.\nU uvodnom delu konferencije govorila je Jelena Milić, direktorka Centra za evroatlantske studije. Ona je iznela stavove CEAS-a u vezi sa trenutnim stanjem u sektoru bezbednosti. Analizom izveštavanja izabranih medija u Srbiji o problematici sektora bezbednosti potvrđena je početna premisa o površnosti, neanalitičnosti, nedovoljnoj želji i ograničenim kapacitetima većine mainstream medija da kvalitetno prate ovu oblast. Uočen je trend sve većeg broja tabloidnih medija, koji formiraju javno mnjenje, za koje se više i ne krije da imaju direktnu komunikaciju sa delovima rukovodećeg kadra u pojedinim delovima sektora bezbednosti. Ni izborna kampanja - tokom koje demokratski običaji nalažu da se problematizuju sva bitna pitanja jedne države i društva - nije bila dovoljan povod za pojačano praćenje tematike stanja u sektoru bezbednosti u medijima u Srbiji. Disproporcija između analitičkog i tabloidnog pristupa izveštavanja je očigledna.\nO tome, kao i o metodologiji istraživanja, govorila je istraživačica CEAS Irina Rizmal. Ona je istakla način na koji je medijski izveštaj rađen, metodologiju i istakla da su za istraživanje uzeti najčitaniji mediji, kao i oni za koje CEAS misli da su najprofesionalniji prilikom izveštavanja u sektoru bezbednosti. Izabrane su TV stanice poput RTS i B92, dnevne novine Politiku, Blic, Danas, Kurir, kao i portal E-novine, nedeljnike Novi magazin, Vreme i NIN, i određeni broj stranih medija koji izveštavaju u Srbiji. Dok je o načinu izveštavanja iz ugla medija i o tržištu koje je željno senzacionalističkih vesti, a ne preciznih analiza, govorio Ratko Femić iz Novog Magazina, ispred Nezavisnog udruženja novinara Vojvodine, o izveštavanju medija o stanju u sektoru bezbednosti i o stanju same bezbednosti građana Vojvodine govorila je Branislava Opranović. Njih dvoje su istakli da postoje određene specifičnosti sektora bezbednosti, poput toga da je zatvoreniji od nekih drugih sektora, ali i da postoje neupitini zahtevi tržišta o tome da se čitaju neke druge stvari koje su bombastično predstavljene. Novinari su tako primorani da nađu balans između interesa redakcije i javnog interesa. Najviše analitičkih tekstova je bilo u periodu 2003-2008 godine, i to kada je sektor bezbednosti prvi put, stidljivo iskoračio prema javnosti. Sa jedne strane postoje prigovori tabloidnom načinu izveštavanja, ali po Femiću, kada god on i njegove kolege rade ozbiljnije analize, uvek se trude da uključe i tabloidne medije, jer otvaraju brojne afere, i pokazuju koliko je sektor ispolitizovan. Najbolji primer je afera “Miša Banana”, i kako je ona otpočela ad hoc, tako se i završila ad hoc. Neki od objektivnih teškoća za bolje analitičko izveštavanje medija je i nedovoljan kapacitet i ljudski resursi samih redakcija. Ovakvo medijsko izveštavanje o sektoru bezbednosti doprinosi i konfuziji kod građana, povećava stepen nesigurnosti, te utiče na povećanje nebezbednosti i građana i države. Istaknuto je da ni građani ni društvo ne zaslužuju takvo izveštavanje, kao i da je potrebno više analitičkog, objektivnijeg i principijelnijeg novinarstva. U toku konferencije, su još jednom ponovljeni rezultati istraživanja sprovedenog neposredno pre ovog, “Za dinamičniju reformu sektora bezbednosti” o stanju u sektoru bezbednosti u Srbiji i daljim reformskim koracima u kom su učestovali narodni poslanici, državni službenici, stranački funkcioneri i civilno društvo. Rezultate istraživanja i analizu rezultata je predstavio saradnik CEAS Dušan Gamser. Celo istraživanje možete preuzeti ovde: http://ceas-serbia.org/root/images/CEAS_-_Rezultati_i_analiza_ankete__o_stanju_u_sektoru_bezbednosti_u_Srbiji_-_Za_dinami%C4%8Dniju_reformu_sektora_bezbednosti_i_preporuke_ceas_za_nastavak_reforme_sektora_bezbednosti_u_srbiji.pdf\nNa kraju, stiče se utisak da urednici, pa i sami novinari veću pažnju posvećuju tome ko je od zvaničnika u sektoru bezbednosti s kim u kakvim odnosima, ko je protiv koga, ko kome radi o funkciji i zašto, koja je stranka preotela deo kog sistema - vrlo slično izveštavanju o emisijama estradno zabavnog karaktera, pre svega izveštavanju o mnogobrojnim takmičenjima u pevanju, te onima u kojima se iznosi prljav porodični veš, menjaju supružnici i drugim sličnim emisijama. Generalni zaključak CEAS konferencije o medijskom izveštavanju o sektoru bezbednosti je da i sektor bezbednosti i građani zaslužuju mnogo profesionalnije i sistematičnije izveštavanje o stanju u sektoru bezbednosti. Analiza i istraživanje su posebno obuhvatila preporuke dva državna organa koji posebno ukazuju na probleme koji postoje u sektoru bezbednosti, Ombudsmana i Poverenika za informacije od javnog značaja i zaštitu podataka o ličnosti. Između ostalog, zaključci u izveštaju do kojih je CEAS došao su:\n- Kontradiktornosti u izveštavanju o prisustvu srpskih snaga bezbednosti na Severu Kosova;\n- Površno i retko izveštavanje o transparentnosti javnih nabavki i tokovima budžetskih i drugih sredstava u sektoru bezbednosti, a pogotovu u jeku takozvane sveopšte borbe protiv korupcije koju vodi ministar odbrane;\n- Oskudne medijske informacije o poslovima sklopljenim u oblasti namenske industrije;\n- Odsustvo ozbiljnije analize efekata vojne neutralnosti Srbije na finansiranje sistema odbrane i njegove operativne kapacitete;\n- Netačno izveštavanje o prirodi međunarodnih misija u kojima učestvuju srpski policajci i vojnici;\n- Nezainteresovanost medija da kontinuirano prate istrage o nesrećama u vojsci;\n- Nekritičke reklamerske intervjue u većini glasila sa čelnicima sektora bezbednosti;\n- Nedovođenje u vezu suđenja za ratne zločine i mehanizama tranzicione pravde sa stanjem u sektoru bezbednosti;\n- Neadekvatan izbor sagovornika i redovnih komentatora u većini tekstova i emisija;\n- Kontinuirano promovisanje ideje da građani Srbije svoju bezbednost pripisuju aktivnostima policije i vojske u koje navodno imaju i najviše poverenja, dok istraživanje Beogradskog centra za bezbednosnu politiku (BCBP) pokazuje drugačije;\n- Pažnja medija skoro je potpuno presahla po pitanju ratne prošlosti načelnika Generalštaba VS Ljubiše Dikovića i u vezi sa tim pitanja njegove dostojnosti odnosno podobnosti za obavljanje te funkcije;\n- Generalna medijska nezainteresovanost za delove izveštaja Evropske unije koji se tiču sektora bezbednosti i reforme sektora bezbednosti u Srbiji\n- Velika većina medija se ustručava od toga da iznese sve detalje o saradnji Srbije sa NATO i uopšte zapadnom međunarodnom zajednicom, posebno tamo gde je njena pomoć Srbiji značajna, poput deminiranja i sličnog, a povremeno se, naprotiv, o tome šire i dezinformacije.\n- Sve ćešće pominjanje bezbednosne saradnje s Rusijom, ali bez informacija o njenim glavnim značenjima, na primer, detaljima u vezi sa MHC u Nišu, pa taj prazan prostor popunjavaju neki strani državni mediji na srpskom jeziku koji su usmereni pre na propagandno nego na informativno delovanje prema građanima Srbije;\n- Senzacionalističko izveštavanje o globalnim bezbednosnim izazovima i problemima;\n- Malo analitičkih tekstova prenešenih iz relevantnih stranih izvora;\n- Površno izveštavanje o aktivnostima organizacija civilnog društva, pogotovu onih koje nemaju indirektnih i direktnih veza sa akademskom zajednicom i državnim organima.\nAnalizu o izveštavanju medija: “Sektor bezbednosti kao Prvi glas Srbije” možete preuzeti na CEAS sajtu: http://ceas-serbia.org/root/prilozi/Izvestaj-sektor-bezbednosti-Srbije.pdf\nČitav snimak konferencije i okruglog stola možete pronaći na sajtu medija centra.


Izetbegović Čoviću: SDA neće pregovarati samo sa HDZ-om, traži uključivanje ostalih stranaka - Jajce Online\nNaslovnica BOSNA I HERCEGOVINA Izetbegović Čoviću: SDA neće pregovarati samo sa HDZ-om, traži uključivanje ostalih stranaka\n“Izmjena izbornog zakonodavstva, koja podrazumijeva i izmjene Ustava BiH, o čemu smo se usaglasili, pitanje je od vitalnog interesa za svakog građanina BiH. Stoga smatram da kompletan proces mora biti vođen na transparentan način, svaki prijedlog pažljivo analiziran, a svako rješenje usaglašeno sa predstavnicima svih parlamentarnih stranaka, uz pomoć predstavnika CIK-a, pravnih eksperata i nevladinog sektora”, navodi se u Izetbegovićevom pismu.\n“Kao što sam isticao i ranije, kroz implementaciju svih presuda Evropskog suda za ljudska prava i Ustavnog suda BiH potrebno je sačuvati i unaprijediti osjetljivi balans građanskog i etničkog na kojem je baziran Ustav BiH. Rješenje mora biti takvo da se svim građanima, u svakom dijelu BiH, omogući pasivno i aktivno glasačko pravo, odnosno da se otkloni svaka vrsta diskriminacije. To je evropski standard na kojem snažno i uporno insistira EU, zahtijevajući implementaciju presuda Evropskog suda za ljudska prava, uz upozorenje da je neprihvatljivo bilo koje rješenje koje dodatno produbljuje etničke podjele u zemlji”, navodi se u pismu.\nPrethodni članakSatler u Mostaru uručio vrijednu medicinsku pomoć\nNaredni članakOstaje u albanskom klubu: Bivši napadač Čelika i Mladosti igrat će protiv Širokog Brijega\nU FBiH 34 novozaražene osobe koronavirusom\nKad mama pita šta djeca rade, ovaj tata joj odgovori urnebesnim fotografijama\nKad mama pita šta djeca rade, ovaj tata joj odgovori urnebesnim...


Šaćiri tokom intervjua ogrnut jaknom “OVK” /VIDEO/ – Sandzaklive najnovije vijesti iz Sandžaka\nobjavio sandzaklive 10. Oktobra 2021., 13:15\nPosle utakmice protiv selekcije Severne Irske i pobjede rezultatom 2:0, reprezentativac Švajcarske je davao intervju kada mu je prišao čovjek i dao jaknu sa oznakom tzv. Oslobodilačke vojske Kosova (OVK).\nŠaćiri je pred kamerama TV RSI najpre ostao zbunjen kada je ogrnut jaknom, potom je video grb OVK i razvukao široki osmeh, da bi potom skinuo jaknu.\nOvaj fudbaler često slavi golove pokazujući simbol tzv Velike Albanije, a nerijetko je promovisao OVK.\nProtiv Srbije je zajedno sa Granitom Džakom na Svetskom prvenstvu 2018. pokazivao dvoglavog orla, zbog čega su kasnije kažnjeni sa po 10.000 evra od strane FIFA.\nPoznata novinarka tvrdi: U BiH jučer ušlo šest autobusa pripadnika specijalne jedinice vojske Srbije…PolitikaPoznata bh. novinarka Arijana Saračević-Helać danas je na svom Twitter nalogu objavila kako je jučer u Bosnu i Hercegovinu ušlo šest autobusa specijal…\nEdi Rama: Težnja je da ujedinim Albaniju sa Kosovom…PolitikaPremijer Albanije Edi Rama rekao je jučer da je cilj njegove političke karijere da se “Albanija ujedini sa Kosovom”. On je negirao da je posrijedi lič…


Izrael mora zaustaviti kolektivno kažnjavanje palestinskih civila - BINA Novosti\nBliski Istok • Palestina • Politika\nPalestinska zajednica u BiH uputila je još jedan apel međunarodnoj zajednici u vezi sa trenutnom situacijom u Pojasu gaze.\n“Izraelska zabrana ulaska humanitarne pomoći namjenjene civilnom stanovništvu Gaze – što je dio izraelske nezakonite kolektivne kazne izrečene za dva miliona Palestinaca – dodatno pogoršava ionako očajne humanitarne prilike u Pojasu Gaze.\nIzraelska okupatorska vlasti i njena vojska posebno su pojačale krizu u Gazi sistematskim uništavanjem dalekovoda, zabranom uvoza goriva potrebnog za pogon jedine elektrane u Gazi i odbijanjem popravke četiri glavna elektroenergetska voda oštećena tokom agresije na Pojas Gaze prošlog mjeseca što je direktno utjecalo na pogoršanje rada bolnica i pad pružanja njihovih usluga, rizikujući živote pacijenata, posebno onih u prostorijama intenzivne njege.\nKao rezultat toga, u Gazi se električna energija isporučuje samo 4 sata dnevno, dok su na snazi i redukcije pitke vode. Ponašanje izraelskih okupatorskih snaga, grubo i sistematski krši međunarodno pravo i pogoršava patnju civilnog stanovništva- bilo to direktnim granatiranjem, uništavanjem njihovih domova ili uvođenjem mjera koje pogoršavaju njihovo ionako teško stanje. Tolerancija međunarodne zajednice prema izraelskim teškim i sistematskim kršenjima međunarodnog prava dodatno stimuliše Izrael da nastavi sa svojim planom.\nPozivamo međunarodnu zajednicu da zaustavi okupatorsku vladu Izraela i njegovu diskriminatornu politiku usmjerenu na Palestince, da popravi glavne vodove za električnu energiju i omogući uvoz goriva i druge pomoći u Gazu.\nOvim putem podsjećamo da je Udruženje palestinska zajednica u BiH pokrenulo i humanitarni broj 090 292 006 – putem kojeg građani BiH doniraju 3KM. Pomoći možete i direktno uplatom na žiro račun kod BBI Banke, broj računa : 141-311-53200039-07 (primalac Udruženje Palestinska zajednica u BiH, Džinina 4, Sarajevo – s naznakom “Pomoć za Palestinu, navodi su u saopštenju.


Objavljen lokalni konkurs za osiguranje useva - Sirmiuminfo\nObjavljen lokalni konkurs za osiguranje useva\nSremska Mitrovica – Agencija za ruralni razvoj Grada Sremska Mitrovica raspisala je konkurs za ostvarivanje prava na podsticaje za premiju osiguranja useva, plodova, višegodišnjih zasada, rasadnika i životinja u 2021.godini.\nPredmet konkursa je dodela bespovratnih sredstava za subvencionisanje dela plaćene premije osiguranja – ratarske, povrtarske, voćarske, vinogradarske proizvodnje i umatičenih životinja na teritoriji Grada Sremska Mitrovica.\nDušica Pavlović direktorica Agencije za ruralni razvoj Grada Sremska Mitrovica pozvala je sve zainteresovane da konkurišu i objasnila proceduru: „Agencija za ruralni razvoj Grada Sremska Mitrovica danas je raspisala Javni poziv za dodelu bespovratnih sredstava na ime osiguranja višegodišnjih zasada plodova, useva i životinja. Ovaj konkurs je otvoren do 15. novembra 2021. godine, a iznos sredstava koji je opredeljen za dodelu po ovom konkursu iznosi 2,7 miliona dinara. Po jednoj prijavi maksimalan iznos sredstava je 20.000 dinara, odnosno procentualno 20% od uplaćene premije osiguranja koje su naših poljoprivrednici uplatili na ime premije osiguranja, mogu da dobiju dakle 20 procenata od toga, a maksimalno do 20.000 dinara. Sve potrebne informacije moguće je dobiti u Agenciji za ruralni razvoj grada Sremska Mitrovica gde će im ujedno i zaposleni pomoći prilikom popunjavanja obrasca. Ovo je mera koja se primenjuje godinama unazad, prošle godine su poljoprivrednici pokazali veliku zainteresovanost, imali smo preko 300 prijava i za te namene je izdvojeno 2,2 miliona dinara.”\nUkupan iznos sredstava koji se dodeljuje po konkursu (koji je predviđen za ove namene) je 2,7 miliona dinara. Podsticaji se utvrđuju u procentualnom iznosu od vrednosti plaćene premije, umanjene za iznos sredstava na ime poreza na premiju neživotnog osiguranja. Maksimalni iznosi sredstava za subvencionisanje dela plaćene premije osiguranja poljoprivrede po jednoj prijavi iznosi 20.000,00 dinara.\nPrijave na konkurs se podnose do 15. novembra 2021. godine.


pink.rs | DA U NEDELJU ODBRANIMO SVAKI PEDALJ NAŠEG: Petković obišao raseljene u Kragujevcu\nOn ih je pozvao da izađu na lokalne izbore u nedelju 17. oktobra, glasaju za Srpsku listu i daju svoj doprinos tome da u rukama pravih srpskih predstavnika sačuvamo svih deset srpskih sredina koje su zalog za formiranje Zajednice srpskih opština.\n''Draga braćo i sestre, danas sam došao da vas obiđem, vas koji ste usled raznih nedaća bili primorani da napuštate svoja ognjišta, svoje Kosovo i Metohiju. I verujte da ovo neće biti poslednji put da se vidimo i razgovaramo, već je naš zalog za buduće susrete. Došao sam da vas pozovem da izađete na izbore koji se sada, u nedelju održavaju na Kosovu i Metohiju, da sačuvamo svih naših 10 opština na KiM, da nam Albanci ne bi vodili srpske opštine, ili oni Srbi koji rade za njih, jer su to razbijači srpskog jedinstva'', poručio je Petković.\nKako je saopšteno iz Kancelarije za KiM, on je istakao da je važno da pobede kandidati Srpske liste, jer je samo Srpska lista ta koja ima punu podršku Vlade Srbije, predsednika Aleksandra Vučića i predstavlja pupčanu vrpcu između srpskog naroda na KiM i srpskog naroda u centralnoj Srbiji.\n''Samo je Srpska lista garant da se nastavi investicioni ciklus na Kosovu i Metohiji, da gradimo nove vrtiće i bolnice, nove puteve i škole'', istakao je Petković.\nOn je okupljenima preneo i pozdrave predsednika Srbije Vučića i istakao da će država u narednom periodu pokušati da obezbedi dodatni finansijski paket pomoći za srpski narod u pokrajini, kako bi ostali na svojim ognjištima i kako mladi ne bi morali da se iseljavaju sa prostora KiM.\nPetković je istakao da u vreme kada vlasti u Prištini predvođeni Aljbinom Kurtijem kidišu na srpske sredine, treba da pružimo poruku jedinstva i ne damo ni mrvu onog što nam pripada.\n''Treba da se izborimo da uđemo u sve one institucije koje nam pripadaju i da kroz institucije branimo naše postojanje i naš ostanak i opstanak'', zaključio je Petković.


Naslovna » Izlasci » Sport » Vaterpolo: Evropsko prvenstvo 2016 u Beogradu\nEvropsko prvenstvo u vaterpolu 2016 - maskota\nAh Neša 13. januar 2015. Sport Postavite komentar\nNa prvenstvu će učestvovati dvanaest ženskih i šesnaest muških ekipa. Zvanični turnir biće igran po novom sistemu takmičenja.\nEvropsko prvenstvo u vaterpolu je jedan od najznačajnijih sportskih događaja u godini kada će biti održane Letnje olimpijske igre u Rio de Žaneiru (5-21. avgust 2016).\nOrganizatori vaterpolo takmičenja u Beogradu su Vaterpolo savez Srbije i preduzeće EP Vaterpolo 2016, pod pokroviteljstvom Ministarstva omladine i sporta Republike Srbije i Grada Beograda.\nEvropska plivačka i vaterpolo federacija (LEN) ponovo je ukazala poverenje Vaterpolo savezu Srbije za organizaciju 32. evropskog prvenstva u vaterpolu . Beograd je bio sjajan domaćin u septembru 2006.\nNajavljeno je da će EP u vaterpolu u Beogradu biti najmasovnije evropsko takmičenje svih vremena u ovom sportu! Šampionat Evrope ujedno će biti i kvalifikaciono takmičenje za Olimpijadu.\nRazmatra se mogućnost da EP bude igrano u montažnom bazenu u Kombank areni. (danubeogradu.rs)\nTagovibeograd dub ep u vaterpolu 2016 evropsko prvenstvo izlasci sport vaterpolo vesti\nPrethodni Arhipelag: Georg G. Igers – Istorijska nauka u 20. veku\nSledeći Izložba „Nova prošlost“ u Blok galeriji


21. 04. 2015. Policija - garant bezbednosti i ispunjenja ljudskih prava\nNa Konferenciji o upravljanju i reformi sektora bezbednosti državni sekretar Ministarstva unutrašnjih poslova Republike Srbije Aleksandar Nikolić je poručio da Srbija ostaje posvećena borbi protiv korupcije, organizovanog kriminala, reformi javnog sektora i evrointegracijama.\nGovoreći o reformi sektora bezbednosti, državni sekretar je istakao da je ključni korak rad na novom zakonu o policiji, namenjenom da postavi temelje efikasnoj i pouzdanoj policiji.\n„Cilj je da policija svoje dužnosti ispunjava efikasno i u skladu sa zakonom i da svakom građaninu osigura jednak stepen bezbednosti, a ujedno bude garant ispunjenja ljudskih prava i sloboda“, poručio je Nikolić. On je dodao da u skladu sa tim, reforma sektora bezbednosti čini jedan od ključnih elemenata demokratskog razvoja, efikasnog prilagođavanja savremenim izazovima i stvaranju osnovnih preduslova za ekonomski razvoj društva i države.\n„Dimenzije ljudske, državne i kooperativne bezbednosti utkale su OEBS duboko u globalnu bezbednosnu arhitekturu, čemu Srbija ove godine daje svoj puni doprinos“, zaključio je sekretar Aleksandar Nikolić.\nKonferenciju su otvorili prvi potpredsednik Vlade i ministar spoljnih poslova Ivica Dačić i direktor Kancelarije generalnog sekretara OEBS-a, ambasador Marsel Peško, a u okviru skupa održane su četiri panel - diskusije.\nNa Konferenciji su učestvovali predstavnici zemalja članica OEBS-a, međunarodnih organizacija, bezbednog i civilnog sektora, diplomatskih predstavnika ambasada u Beogradu, ministarstava spoljnih i unutrašnjih poslova, BIA, VOA, VBA i Saveta za nacionalnu bezbednost.


Vesti iz oblaka | PC Press\nVesti iz oblaka\n6. septembar 2012. 10. april 2017. PC Press\nWindows Azure platforma uspešno opslužila 400.000 posetilaca na web lokaciji novinske agencije Tanjug\n„Zahvaljujući integraciji postojeće i cloud infrastrukture uspeli smo da održimo kvalitet naših usluga na nivou koji korisnici od nas očekuju.“, kaže Aleksandar Milinković, rukovodilac tehničke službe agencije Tanjug\nTanjug je novinska agencija Republike Srbije i glavni izvor vesti iz zemlje i sveta za veliki broj medija i građana. Tanjugova Web lokacija, kao i najveći deo informatičke infrastrukture, bazirana je na Microsoft-ovim proizvodima i tehnologijama, i u redovnim okolnostima funkcioniše bez poteškoća. Ipak, izbori na svim nivoima privlače veliku pažnju javnosti i predstavljaju poseban napor i za ljude i za tehniku ove agencije, koja je u saradnji sa Centrom za slobodne izbore i demokratiju (CeSID) organizovala izveštavanje o toku izbora u svom press centru. Tanjug je tražio rešenje koje će im omogućiti da u kratkom roku i uz minimum ulaganja premoste tako veliko opterećenje sistema. Odgovor je pronađen u privremenoj migraciji dela Web lokacije u Windows Azure cloud okruženje, čija skalabilnost je obezbedila stabilan i pouzdan rad Tanjugove Web lokacije i u uslovima velikog opterećenja. Upotrebom dodatnih tehnologija omogućen je i live streaming konferencija za medije, pa su posetioci iz celog sveta dobijali kvalitetne i tačne informacije u realnom vremenu.\nJavno preduzeće „Novinska agencija Tanjug“ osnovano je 5. novembra 1943. kao novinska agencija tadašnje Jugoslavije. Osnovna usluga koju ova novinska agencija pruža svojim korisnicima je servis vesti, kroz koji iz minuta u minut prolaze informacije, izveštaji i analize novinara i dopisnika agencije iz zemlje i sveta, i koji dnevno emituje oko 400 informacija iz politike, privrede, društva, kulture, sporta i drugih oblasti. Pored njega u ponudi su i Tanjug EKOS servis ekonomskih informacija, servis vesti na engleskom, kao i foto i video servis koji objavljuje više od 100 fotografija i preko 50 video snimaka sa svih važnijih događaja. U Tanjugovom press centru se organizuju i konferencije za štampu i okrugli stolovi i debate na teme od opšteg i javnog interesa.\nPored svakodnevnog postavljanja pisanih, foto, fono i video izveštaja za korisnike i posetioce Web lokacije, Tanjugov servis vesti predstavlja dragocen resurs za sve medije u vanrednim situacijama. Događaj koji svakako privlači veliku pažnju javnosti u Srbiji su izbori na svim nivoima. Tada je veliki pritisak medija i javnosti na Tanjug da objavi najnovije informacije što je brže moguće, a svakako najbrži način za objavljivanje podataka je putem Web sajta. Da bi novinari mogli da na vreme i efikasno plasiraju vesti koje dobijaju sa terena, potrebna im je informatička infrastruktura koja brzo reaguje i može da izdrži veliko opterećenje u kratkom vremenskom intervalu.\nRačunarska infrastruktura koja se inače koristi u Tanjugu u redovnim situacijama funkcioniše na ivici kapaciteta. Zato su odgovorni u Tanjugu, pripremajući se za predsedničke, parlamentarne i lokalne izbore zakazane za maj 2012. godine, tragali za rešenjem koje može brzo i lako da se pripremi za veliko opterećenje, ali uz što je moguće niže troškove, usled ograničenja u budžetu. Pored toga, to rešenje bi moralo da se integriše sa postojećom informatičkom infrastrukturom Tanjuga, koju čini oko 250 radnih stanica i 24 servera, sa heterogenim softverskim okruženjem koje čine Microsoft Windows i Ubuntu Linux operativni sistemi.\nStrateška orijentacija Tanjuga na Microsoft-ova rešenja i tehnologije je unekoliko olakšala potragu za mogućim rešenjem. Kao odgovor na navedeni poslovni izazov odabrana je Windows Azure platforma, koja obezbeđuje neophodnu skalabilnost uz niže troškove i jednostavniju implementaciju. „Ipak, ono što je možda bilo najvažnije je mogućnost da se nova platforma na jednostavan način integriše u postojeća rešenja koja Tanjug već koristi“, kaže Aleksandar Milinković, rukovodilac tehničke službe agencije Tanjug. Postojeća Web lokacija Tanjuga, koja je izrađena u Microsoft ASP.NET tehnologiji i pokreće je Microsoft IIS, je dobila novi segment pod nazivom „Izbori 2012“, čije je hostovanje prebačeno na Windows Azure platformu. Svaki posetilac koji bi kliknuo na link „Izbori 2012“ na naslovnoj strani Tanjugove Web lokacije bi automatski bio preusmeren na segment sajta koji je hostovan na Windows Azure platformi.\nDa bi se pokrilo i pravilno raspodelilo maksimalno moguće opterećenje, implementirano je šest small Windows Azure instanci. Za smeštanje podataka odvojeno je 500 GB u Azure storage nalogu, a upravljanje bazom podataka je povereno SQL Azure sistemu kapaciteta 5 GB. Da bi se osigurala dodatna pouzdanost upotrebljen je Content Delivery Network (CDN) mehanizam za keširanje i distribuciju prema lokaciji posetilaca, što je bilo presudno za kvalitetno plasiranje sadržaja koji zahtevaju veliku propusnu moć (bandwidth). Za razvoj ovog segmenta Tanjugove Web lokacije korišćen je Visual Studio 2010, uz upotrebu ASP.NET MVC 3 tehnologije i Entity Framework-a 4.0. Pored stalno ažuriranih vesti, ovaj segment sajta je imao i live streaming sekciju, koja je prikazivala prenos uživo sa konferencija za medije koje su se održavale u Tanjugovim prostorijama.\nZa konverziju video sadržaja korišćena su dva servera sa Expression Encoder-om 4 Pro na lokaciji, dok je u cloud okruženju pokrenuta jedna large instanca za upstream i šest small instanci za downstream servere, koji su omogućili adekvatno raspoređivanje opterećenja (load balancing) za video sadržaje upotrebom IIS Live Smooth Streaming mehanizma. Na realizaciji celog projekta sa IT odeljenjem Tanjuga sarađivao je tim stručnjaka iz lokalne Microsoft-ove kancelarije, kao i tim Microsoft MVP-jeva (Most Valuable Professional) iz odgovarajućih oblasti.\nUvođenjem ovog cloud dodatka na postojeću informatičku infrastrukturu, Tanjug je uspeo da skalira svoju Web lokaciju na jednostavan i efikasan način, uz minimalna ulaganja, i da na adekvatan način pokrije veliko opterećenje tokom vrhunca izbornog procesa. „Naša Web lokacija je tokom finalnih pet dana izborne kampanje imala preko 400.000 posetilaca, i zahvaljujući integraciji postojeće i cloud infrastrukture mi smo uspeli održimo kvalitet naših usluga na nivou koji korisnici od nas očekuju“ kaže Aleksandar Milinković, i dodaje: „Pored toga, nije bilo neophodno da ulažemo u skupu IT infrastrukturu čije kapacitete ne bismo mogli adekvatno da iskoristimo po završetku izbora.“\nPored obezbeđivanja neometanog pružanja usluga korisnicima i posetiocima Web lokacije, ovo rešenje je podrazumevalo i minimalan uticaj na uobičajene poslovne procese u Tanjugu. Postojeći softver koji služi za prikupljanje i objavljivanje vesti, foto i video izveštaja je uz pomoć dodatnih komponenti sinhronizovan sa Windows Azure platformom, čime je obezbeđena maksimalna pouzdanost sistema, a ometanje postojećih poslovnih procesa je u potpunosti izbegnuto.\nUpotreba IIS Live Smooth Streaming opcije, koja je omogućila pravilnu raspodelu live streaming sadržaja prema korisnicima, doprinela je pozitivnom korisničkom doživljaju posetilaca Tanjugove Web lokacije, koji su mogli da bez problema iz svojih domova prate sve relevantne događaje u izbornoj noći uz jasnu sliku i ton. „Različita tehnička rešenja koja smo upotrebili ovom prilikom su obezbedila potpunu i bržu dostupnost servisa agencije, što je pozitivno uticalo i na zadovoljstvo naših partnera i korisnika“, ističe Aleksandar Milinković, rukovodilac tehničke službe agencije Tanjug.\nTagovi: CeSID, Cloud, Microsoft, Tanjug, Windows Azure\n← HP: Štampajte dva puta više stranica za istu cenu\nNovi direktor Telenora u Srbiji →


Obama u emisiji Entonija Burdena\nAmerički predsednik Barak Obama večerao je u glavnom gradu Vijetnama, Hanoju, sa poznatim televizijskim kuvarom Entonijem Burdenom u novoj epizodi popularne kulinarske serije „Nepoznati predeli“ (Parts Unknown).\nBurden je sa Obamom razgovarao o njegovom putovanju po Aziji i interesovanju za vijetnamsku kulturu, prenela je televizijska meža Si-En-En (CNN).\nIspred restorana „Bun ča Huong Lien“, gde je snimana epizoda, okupili su se brojni gradjani, s kojima se Obama rukovao po izlasku, mašući neprekidno dok se nije odvezao u povorci automobila.\nBurden je na Tviteru napisao da je večera koštala šest dolara i da je on platio račun.\nSerijal „Nepoznati predeli“ prikazuje se na CNN-u d 2013. godine, a Burden u svakoj epizodi putuje u različite delove sveta i istražuje tamošnju kulinarsku tradiciju.\nEpizoda sa Obamom biće emitovana u osmoj sezoni serije koja počinje u septembru.


Brojni infrastrukturni radovi na početku građevinske sezone – IN info\nBrojni infrastrukturni radovi na početku građevinske sezone\nIako smo tek na početku građevinske sezone, u opštini Babušnica realizuju se ili privode kraju nekoliko infrastrukturnih radova. Sanirano je klizište na državnom putu II A reda Babušnica – Zvonce, kod sela Raljin, koje je pretilo da potpuno prekine saobraćaj na ovom putnom pravcu, a u toku su i završni radovi na izgradnji kanalizacije u ulici Ivice Miladinovića u dužini od 726 metara.\nPre nekoliko dana počeli su radovi na letnjem održavanju puteva, kao i radovi na rekonstrukciji ograde i uređenju dvorišta Predškolske ustanove „Dečja radost“ u Babušnici.\nTrenutno se izvode i radovi na uređenju korita reke Lužnice od Gorčinca do Ljuberađe u dužini od 1,5 kilometra, a uskoro bi trebalo da počnu i radovi na kompletnoj rekonstrukciji deonice državnog puta I B reda od Babušnice do sela Svođe, u dužini od 17 kilometara.\nSredstvima dobijenim putem konkursa kod ministarstava biće realizovano još nekoliko značajnih projekata. Najvredniji, i za stanovnike sela Kijevac najvažniji, je projekat potpune rekonstrukcije i asfaltiranje puta Stol – Kijevac u dužini od 3 kilometra, za čiju realizaciju je Ministarstvo privrede odobrilo Opštini Babušnica 35.000.000 dinara.\nKako najavljuju iz lokalne samouprave, putem projekata biće realizovano još nekoliko značajnih infrastrukturnih radova.\nPutem projekta Završetak rekonstrukcije i izgradnje objekta pijace, biće igrađena ograda, uređene zelene površine i nabavljene dodatne pijačne tezge. Ukupna vrednost projekta je 10 miliona dinara, a za njegovu realizaciju Kabinet ministra za unapređenje nedovoljno razvijenih opština odobrio je 8 miliona dinara, dok je učešće lokalne samouprave 2 miliona dinara.\nRealizacijom projekta Pošumljavanje javne površine centralnog gradskog parka u opštini Babušnica, odobrenog od strane Ministarstva zaštite životne sredine, u centralnom gradskom parku biće formiran novi drvored, zamenjena osušena stabala i novim sadnicama popunjene upražnjene površine, a sredstvima Ministarstva državne uprave i lokalne samouprave od 3 miliona dinara, biće uspostavljeno Jedinstveno upravno mesto, na kome će građani jednim dolaskom moći da obave različite poslove i više neće morati da obijaju pragove različitih službi i institucija.\nprethodnaRadovi na vodovodnoj mreži\nsledećaPromocija programa podrške preduzetništvu


Podrška PKZS za 14. “Interakciju” – Poslovni klub Zapadne Srbije\nU Požegi je u organizaciji Nezavisnog filmskog centra “Filmart” počeo 14. Međunarodni studentski filmski kamp “Interakcija 2019”. Programe “Interakcije” podržalo je Ministarstvo kulture i informisanja Srbije, Filmski centar Srbije, Grad Čačak, Opština Ivanjica, producentske kuće Cinnamon Films, kao I niz organizacija iz javnog i biznis sektora, među kojima su Poslovni klub zapadne Srbije, kao I kompanije, članice Kluba – Textil i Extreme intimo.\nUčesnici “Interakcije”, 15 studenata filmskih akademija ove godine dolaze iz Brazila, Nemačke, Rusije, Argentine, Poljske, Grčke, Indije, Hrvatske, Crne Gore i Srbije. Oni će narednih dana podeljeni u tri ekipe na teritoriji Čačka, Ivanjice I Užica snimiti tri dokumentarna filma na temu “Svakodnevni rituali”.\nEkipu u Ćaćku predvodi Argentinac Ivan Murgic, reditelj i vizuelni umetnik, student na Univerzitetu u Buenos Ajresu, Andreas Bošman, student na master programu režije dokumentarnog filma na Filmskom univerzitetu – Babelsberg Konrad Wolf je vođa ekipe koja snima u Užicu, dok će vođa tima u Ivanjici biti reditelj špansko-argentinskog porekla Pablo Radice, školovan kao dizajner slike i zvuka na Univerzitetu u Buenos Ajresu.\nUz podršku izraelskog reditelja Efima Graboja, supervizora režije, kao i producenta iz NFC “Filmarta”, učesnici će se okupiti u Požegi, gde će do 27. avgusta montirati dokumentarce.\nPremijera filmova snimljenih tokom 14. “Interakcije” biće održana 28. avgusta u 21 čas u Dvorani KCB-a.\nUčesnicima kampa u Požegi će se pridružiti i polaznici 9. Međunarodnog masterklasa dokumentarnog filma “Interdoc” kojima će držati predavanja afirmisani dokumentaristi iz regiona – Nebojša Slijepčević iz Hrvatske, Vladimir Perović iz Crne Gore i Mladen Matičević iz Srbije.\nU okviru pratećeg programa Interscreen, namenjenog učesnicima i široj publici, od 20. do 27. avgusta u Požegi će biti prikazani dokumentarni filmovi učesnika, ali i filmovi afirmisanih reditelja: “Srbenka” Nebojše Slijepčevića, “Žeđ kamenog mora” Vladimira Perovića, izbor kratkih filmova Miloša Tomića, kao i najnoviji dokumentarac Mladena Matičevića “Nebeska tema – priča o Vladi Divljanu”.\nDo sada je na ovoj manifestaciji učestvovalo oko 400 mladih iz više od 60 zemalja, a snimljeno je 47 dokumentaraca, koji su osvojili 15 nagrada na filmskim festivalima širom sveta.\nPoslovni klub zapadne Srbije već tradicionalno podržava ovu manifestaciju koja okuplja mlade, kreativne filmske stvaraoce iz čitavog sveta u Požegi i daje im priliku da pored stvaranja novih filmskih vrednosti upoznaju na poseban način ovaj deo Srbije.\nJubilarni ARLEMM od 20. jula do 4.avgusta Žestival 2019


Ilijaš dobija trgovinski centar, garaže, tržnicu – Magazin Plus\nHome/Ilijaš dobija trgovinski centar, garaže, tržnicu\nU Ilijašu su u novembru ove godine intenzivirani brojni građevinski radovi u urbanom dijelu grada što je, osim male saobraćajne gužve, izazvalo i veliko zanimanje građana. O svim aktuelnim projektima više informacija dala je zamjenica načelnika Općine Ilijaš i pomoćnica u Službi za prostorno uređenje i stambeno-komunalne poslove Meliha Avdibegović.\n“Svim ovim aktuelnim radovima i projektima prethodile su pripreme i usvajanje brojnih regulacionih planova, samo stvaranje uslova za izgradnju na terenu, regulacioni planovi od Malešićkog mosta do Ilijaša, a u toku je izrada planova Podlugovi 1 i 2 , što je bio uslov za početak izgradnje”, kazala je Avdibegović.\nNapominje da je osim uređenja pješačke zone i stambeno-poslovnog objekta Banovac, bila planirana i izgradnja javne garaže što bi smanjilo saobraćajne gužve i nedostatak parking prostora ali na javni poziv niko se nije javio. Ulica Ivana Franje Jukića i Kakanjska trebale bi postati dvosmjerne izgradnjom pješačke zone i zabranom saobraćaja u ulici 126. Ilijaške brigade i u vezi s tim je općinska služba uputila zahtjev nadležnom ministarstvu saobraćaja, ali još nema odgovora.\nNa brojnim lokacijama u gradu srušene su garaže kao preduslov za početak izgradnje novih objekata.\n“Rušenje garaža je uz saradnju sa građanima uspješno završeno ispod Šipadovih zgrada i na lokalitetu Banovac, kao i na lokalitetu sadašnje pijace i trenutno se vrši čišćenje ostataka građevinskih materijala. Na lokalitetu tržnice dobit ćemo uslužno-trgovački centar sa skoro 4000 m2 prostora sa velikim parking prostorom te firme, koji će i građani moći koristiti s obzirom da neće biti zagrađivanja parcele. Radovi bi trebali početi na početku građevinske sezone u februaru ili martu sljedeće godine“, objašnjava Avdibegović.\nNakon što se uklone građevinski materijal poslije rušenja garaža na lokaciji ispod Šipadovih zgrada pokušat će izgraditi novu modernu tržnicu.\n“Regulacionim planom predviđena je otvorena i zatvorena pijaca, jedan zanatsko-trgovački centar sa garažom i prizemljem i u toku je, u saradnji sa JKP Vodostan zaduženim za tržnicu, izrada projekta zatvorene pijace”, kaže zamjenica načelnika.\nČišćenjem garaža obuhvaćen je i lokalitet iznad Toplana i Osnovne škole gdje su planirana tri poslovna prostora, ali, nažalost, još nema interesanata i nije počela nikakva izgradnja, navode iz općine.\nDr. Redžep Škrijelj: ''Bosanski jezik je izvorni autohtoni jezik iz kojeg su proizašli hrvatski i srpski''


One su pevale o raskidu i užasnom bolu i nije ih bilo sramota: Ove pesme su posvećene jezivim raskidima estrade (VIDEO)\nOpisale su javno svoju tugu i bol\nObjavljeno: 02.07.2017. 21:51h\nNekoliko nedelja nakon raskida veridbe sa Liamom Hemsworthom, Miley Cyrus je objavila pesmu Wrecking Ball čime je dokazala da najlepše stvari nastaju iz najvećih slomova. Iako su, srećom, njih dvoje nekoliko godina kasnije obnovili zaruke, mladoj pevačici je, ipak, ostala jedna od najlepših i najemotivnije otpevanih pesama u karijeri, kao i spot u kom je izravno gledajući u kameru prolila nekoliko suza, te je tako dvostruko pogodila emocije miliona ljudi širom sveta.\nLična karta benda No Doubt je svakako pesma Don’t speak, a nju je Gwen Stefani posvetila kolegi iz benda, sa kojim je bila u višegodišnjoj vezi.\nMožemo samo da zamislimo kako je bilo Tonyju Kanalu da svira bas deonice uz stihove koje je svestan da su upućeni njemu.


MEI - Aktuelnosti - Ministarstvo za evropske integracije obeležilo Dan Evrope u Beogradu\nMinistarstvo za evropske integracije obeležilo Dan Evrope u Beogradu\n13. maj 2019. | Beograd\nMinistarstvo za evropske integracije zajedno sa Delegacijom Evropske unije u Srbiji obeležilo je Dan Evrope kroz učešće u manifestaciji „Grad Evrope“. Ovim događajem otpočela je i kampanja „EU za tebe“, koja ima za cilj da ukaže na činjenicu da je Evropska unija najveći davalac razvojne pomoći Srbiji sa oko 200 miliona evra godišnje, kao i da najviše investicija u našu zemlju dolazi upravo iz država članica EU.\nGrađani koji su posetili štand Ministarstva, imali su prilike da sa predstavnicima MEI razgovaraju o temama koje se odnose na pregovore o članstvu Srbije u EU, kao i na razvojnu pomoć koju Srbija dobija od Unije i tako podstiče naš privredni razvoj, utiče na otvaranje novih radnih mesta širom Srbije, kao i na obrazovanje mladih, unapređenje turizma, poljoprivrede, kulturne razmene i dr.\nGost Ministarstva na manifestaciji „Grad Evrope“ bila je organizacija MOTO (Muzičko opersko teatarska organizacija), koja je za tu priliku izvela kratak muzički program sačinjen od najpoznatijih srpskih i evropskih operskih arija. Takođe, program Ministarstva upotpunili su i predstavnici programa EU PRO kako bi građanima predstavili svoje aktivnosti i mogućnosti za zainteresovane da se u taj program i uključe.\nMinistarstvo je podelilo brojne publikacije i promotivni materijal svim zainteresovanim građanima koji su se i na taj način mogli bliže uputiti u proces evropske integracije Srbije.